polyglot-tagger/wikipedia-language-snippets-filtered huggingface dataset:
ಅದೇ ವರ್ಷ, "ಸುಲ್ತಾನ್ಸ್ ಆಫ್ ಸ್ವಿಂಗ್" ಮರುಬಿಡುಗಡೆಯಾಗಿ, ಕಡೆಗೂ ಯುಕೆ ಪಟ್ಟಿಯಲ್ಲಿ ಮೇಲಕ್ಕೇರತೊಡಗಿದ ನಂತರ, ಡೈರ್ ಸ್ಟ್ರೈಟ್ಸ್, ಟಾಕಿಂಗ್ ಹೆಡ್ಸ್ ರವರ ಪ್ರಾರಂಭಿಕ ಗಾಯನತಂಡವಾಗಿ, ಪ್ರವಾಸ ಆರಂಭಿಸಿದರು. ಇದರಿಂದ ಯುನೈಟೆಡ್ ಸ್ಟೇಟ್ಸ್ ನಲ್ಲಿನ ವಾರ್ನರ್ ಬ್ರದರ್ಸ್ ರೆಕಾರ್ಡ್ಸ್ ನೊಡನೆ ರೆಕಾರ್ಡಿಂಗ್ ಒಪ್ಪಂದವೊಂದು ಒದಗಿಬಂದಿತು ಹಾಗೂ 1978ರ ಕೊನೆಯ ವೇಳೆಗೆ ಡೈರ್ ಸ್ಟ್ರೈಟ್ಸ್ ತನ್ನದೇ ಹೆಸರಿನ ಚೊಚ್ಚಲ ರೆಕಾರ್ಡ್ ಅನ್ನು ಪ್ರಪಂಚದಾದ್ಯಂತ ಬಿಡುಗಡೆ ಮಾಡಿತು. ಅವರು ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಮತ್ತಷ್ಟು ಗಮನವನ್ನು ಆಕರ್ಷಿಸಿದರು ಮತ್ತು ಕೆನಡಾ, ಆಸ್ಟ್ರೇಲಿಯಾ ಮತ್ತು ನ್ಯೂಝಿಲೆಂಡ್ ಗಳಲ್ಲಿ ಜನಪ್ರಿಯತೆಯ ಪಟ್ಟಿಯಲ್ಲಿ ಅಗ್ರಸ್ಥಾನ ಪಡೆದರು. ಅವರ ಚೊಚ್ಚಲ ಆಲ್ಬಂ ಕಾಲಕ್ರಮೇಣ ಎಲ್ಲಾ ಯೂರೋಪಿಯನ್ ದೇಶಗಳಲ್ಲೂ ಮೊದಲ ಹತ್ತರ ಶ್ರೇಯಾಂಕವನ್ನು ಪಡೆಯಿತು.
ಮರುವರ್ಷ ಡೈರ್ ಸ್ಟ್ರೈಟ್ಸ್ ತಮ್ಮ ಮೊದಲ ಉತ್ತರ ಅಮೆರಿಕ ಪ್ರವಾಸ ಕೈಗೊಂಡರು. 38 ದಿನಗಳ ಆ ಪ್ರವಾಸದಲ್ಲಿ 51 ಪ್ರದರ್ಶನಗಳು ತುಂಬಿದ ಗೃಹಗಳಿಗೆ ಪ್ರದರ್ಶಿತವಾದವು. "ಸುಲ್ತಾನ್ಸ್ ಆಫ್ ಸ್ವಿಂಗ್" ಪಟ್ಟಿಯ ಪಡಿಗಳನ್ನೇರುತ್ತಾ ಯುನೈಟೆಡ್ ಸ್ಟೇಟ್ಸ್ ನಲ್ಲಿ ನಾಲ್ಕನೆಯ ಸ್ಥಾನವನ್ನು ಮತ್ತು ಯುನೈಟೆಡ್ ಕಿಂಗ್ ಡಮ್ ನಲ್ಲಿ ಎಂಡನೆಯ ಸ್ಥಾನವನ್ನು ತಲುಪಿತು ಈ ಹಾಡು ಡೈರ್ ಸ್ಟ್ರೈಟ್ಸ್ ನವರ ಬೃಹತ್ ಜನಪ್ರಿಯ ಗೀತೆಯಾಯಿತು ಮತ್ತು ತಂಡದ ನೇರ ಕಾರ್ಯಕ್ರಮಗಳಲ್ಲಿ ಚಿರಸ್ಥಾಯಿಯಾಯಿತು. ಲಾಸ್ ಏಂಜಲೀಸ್ ನಲ್ಲಿ ಈ ತಂಡದ ಪ್ರದರ್ಶನವನ್ನು ವೀಕ್ಷಿಸಿದ್ದ ಬಾಬ್ ಡೈಲಾನ್ ಅದರಿಂದ ಬಹಳವೇ ಪ್ರಭಾವಿತರಾಗಿ ಮಾರ್ಕ್ ನಾಪ್ ಫ್ಲರ್ ಮತ್ತು ಡ್ರಮ್ಮರ್ ಪಿಕ್ ವಿದರ್ಸ್ ರನ್ನು ತಮ್ಮ ಮುಂದಿನ ಆಲ್ಬಂ ಸ್ಲೋ ಟ್ರೈನ್ ಕಮಿಂಗ್ ನಲ್ಲಿ ನುಡಿಸಲು/ಹಾಡಲು ಆಹ್ವಾನಿಸಿದರು.
1983ರಲ್ಲಿ, ನಾಲ್ಕು ಹಾಡುಗಳನ್ನೊಳಗೊಂಡ ಎಕ್ಸ್ ಟೆಂಡೆಡಾನ್ಸ್ಲೇ ಎಂಬ ಹೆಸರಿನ ಬಿಡುಗಡೆಯಾಯಿತು; ಆಗ ಲವ್ ಓವರ್ ಗೋಲ್ಡ್ ಇನ್ನೂ ಆಲ್ಬಂ ಪಟ್ಟಿಯನ್ನು ಅಲಂಕರಿಸಿತ್ತು. ಅದರಲ್ಲಿ ಯಶಸ್ವಿ ಸಿಂಗಲ್ "ಟ್ವಿಸ್ಟಿಂಗ್ ಬೈ ದ ಪೂಲ್" ಇದ್ದು, ಅದು ಯುಕೆ ಮತ್ತು ಕೆನಡಾದಲ್ಲಿ ಮೊದಲ 20ರ ಕ್ರಮಾಂಕವನ್ನು ತಲುಪಿತು. ಡೈರ್ ಸ್ಟ್ರೈಟ್ಸ್ ವಿಶ್ವಪರ್ಯಟನೆಗೂ ತೊಡಗಿದರು. ತದನಂತರ 1984ರಲ್ಲಿ ಆಲ್ಕೆಮಿ ಎಂಬ, ಈ ತಂಡ ನೀಡಿದ ಎರಡು ಕಚೇರಿಗಳ ನೇರಪ್ರದರ್ಶನಗಳ, ಲಂಡನ್ ನ ಹ್ಯಾಮರ್ ಸ್ಮಿತ್ ಓಡಿಯನ್ ನಲ್ಲಿ ಜೂನ್, 1983ರಲ್ಲಿ ರೆಕಾರ್ಡಿಂಗ್ ಮಾಡಲ್ಪಟ್ಟ ಡಬಲ್ ಆಲ್ಬಂ ಬಿಡುಗಡೆಯಾಯಿತು. ಅದು ಸ್ಟುಡಿಯೋ ಓವರ್ ಡಬ್ ಗಳಿಲ್ಲದೆಯೇ ಬಿಡುಗಡೆ ಮಾಡಲ್ಪಟ್ಟಿತೆಂದು ವರದಿಯಾಗಿದೆ. ಆ ಕಚೇರಿಯು ನಲ್ಲೂ ನೀಡಲ್ಪಟ್ಟಿತು.
ಮೇಕಿಂಗ್ ಮೂವೀಸ್ ದೀರ್ಘವಾದ ಹಾಡುಗಳನ್ನು, ಹೆಚ್ಚು ಸಂಕೀರ್ಣವಾದ ಏರ್ಪಾಡುಗಳೊಡನೆ ಹೊಂದಿದ್ದು, ಈ ಶೈಲಿಯು ಮುಂದೆ ಈ ತಂಡದ ಕ್ರಮವಾಗಿ ತಂಡ ಇರುವವರೆಗೂ ಮುಮದುವರೆಯಿತು. ಬಹಳ ಜನಪ್ರಿಯ ಹಾಗೂ ಯಶಸ್ವಿ ಚಾರ್ಟ್ ಸಿಂಗಲ್ "ರೋಮಿಯೋ ಎಂಡ್ ಜೂಲಿಯೆಟ್" ಆಗಿದ್ದು, ಈ ಆಲ್ಬಂನ ದೀರ್ಘವಾದ ಮೊದಲ ಹಾಡು "ಟನಲ್ ಆಫ್ ಲವ್", ರಿಚರ್ಡ್ ರಾಡ್ಜರ್ಸ್ ಮತ್ತು ಆಸ್ಕರ್ ಹ್ಯಾಮರ್ ಸ್ಟೀನ್ ರವರ ಪರಿಚಯಗೀತೆ "ದ ಕ್ಯಾರೌಸಲ್ ವಾಲ್ ಟ್ಝ್"ನೊಂದಿಗೆ ಎನ್ ಆಫೀಸರ್ ಎಂಡ್ ಎ ಜೆಂಟ್ಲ್ ಮನ್ ಚಿತ್ರದಲ್ಲಿ ಅಳವಡಿಸಲ್ಪಟ್ಟಿತು ಮತ್ತು ಈ ಹಾಡು ತಂಡದ ಸರ್ವಕಾಲಿಕ ಮೆಚ್ಚಿನ ಗೀತೆಯಾಯಿತು ಹಾಗೂ ಎಲ್ಲಾ ಕವೇರಿಗಳಲ್ಲೂ ಬೇಡಿಕೆಯುಳ್ಳ ಗೀತೆಯಾಯಿತು. ಮೇಕಿಂಗ್ ಮೂವೀಸ್ ಯುಕೆ ಆಲ್ಬಂ ಪಟ್ಟಿಯಲ್ಲಿ ನಾಲ್ಕನೆಯ ಸ್ಥಾನವನ್ನು ತಲುಪಿತು.
1992ರ ಕೊನೆಯವರೆಗೂ ಜರುಗಿದ ತ್ರಾಸಕರವಾದ ವಿಶ್ವ ಪ್ರವಾಸವನ್ನು ತಂಡವು ಕೈಗೊಂಡಾಗ ಆ ಪ್ರವಾಸಕ್ಕೆ ಅವಧಿ ಡ್ರಮ್ಮರ್ ಕ್ರಿಸ್ ವಿಟ್ಟೆನ್ ಡೈರ್ ಸ್ಟ್ರೈಟ್ಸ್ ಅನ್ನು ಸೇರಿದರು ಈ ತಂಡದ ಕೊನೆಯ ಪ್ರವಾಸವು, ಸಂಗೀತದ ವಿಷಯದಲ್ಲಿ ವಿಸ್ತಾರವಾಗಿದ್ದರೂ, ಹಿಂದಿನ, ೧೯೮೫-86ರ, ಪ್ರವಾಸದಷ್ಟು ಯಶಸ್ಸನ್ನು ಕಾಣಲಿಲ್ಲ ಮತ್ತು ಈ ಹೊತ್ತಿಗೆ ನಾಪ್ ಫ್ಲರ್ ರಿಗೂ ಇಂತಹ ಬೃಹತ್ ಕಾರ್ಯಕ್ರಮಗಳು ಸಾಕೆನ್ನಿಸಿದ್ದವು. ಹೀಗಾಗಿ ತಂಡವು ಭೂಗತವಾಯಿತು. ತಂಡದ ಪ್ರವಾಸದ ಕೊನೆಯ ತಾಣ ಮತ್ತು ಕೊನೆಯ ಪ್ರವಾಸಿ ಕಚೇರಿಯು ಸ್ಪೇಯ್ನ್ ನ ಝಾರಾಗೋಝಾದಲ್ಲಿ ಅಕ್ಟೋಬರ್ ೯, 1992ರಂದು ನಡೆಯಿತು. ಮೇ 1993ರಲ್ಲಿ, ಈ ಪ್ರವಾಸದ ಅಂಶಗಳನ್ನೊಳಗೊಂಡ ಆನ್ ದ ನೈಟ್ ಆಲ್ಬಂ ಬಿಡುಗಡೆಯಾಯಿತು, ಆದರೆ ಬಹಳ ಮಿಶ್ರ ಪ್ರತಿಕ್ರಿಯೆ ಗಳಿಸಿತು.
1987ರಲ್ಲಿ ಮಾರ್ಕ್ ನಾಪ್ ಫ್ಲರ್ ಚಲನಚಿತ್ರ ಧ್ವನಿಮುದ್ರಿಕೆಗಳ ಮೇಲೆ ಮತ್ತು ತಮ್ಮ ಸ್ವಂತ ಯೋಜನೆಗಳ ಮೇಲೆ ತಮ್ಮ ಗಮನವನ್ನು ಕೇಂದ್ರೀಕರಿಸಿದರು. ಡೈರ್ ಸ್ಟ್ರೈಟ್ಸ್ ನೆಲ್ಸನ್ ಮಂಡೇಲಾರ 70ನೆಯ ಹುಟ್ಟುಹಬ್ಬದ ಆಚರಣೆಗಾಗಿ 1988ರಲ್ಲಿ ವೆಂಬ್ಲೀ ಸ್ಟೇಡಿಯಂ ನಲ್ಲಿ ಮತ್ತೆ ಗುಂಪಾಗಿ ಕೂಡಿತು ಮತ್ತು ಅಂದಿನ ಪ್ರದರ್ಶನವು ತರೆಬರಹಗಳನ್ನು ಆಕರ್ಷಿಸುವ ಮಟ್ಟದ್ದಾಗಿತ್ತು. ಅವರೊಡನೆ ಈ ಪ್ರದರ್ಶನಕ್ಕೆ ಎರಿಕ್ ಕ್ಲಾಪ್ ಟನ್ ಜೊತೆಗೂಡಿ "ವಂಡರ್ ಫುಲ್ ಟುನೈಟ್" ಎಂಬ ತಮ್ಮ ಜನಪ್ರಿಯ ಗೀತೆಯನ್ನು ಪ್ರಸರ್ಶಿಸಿದರು,ಮತ್ತು "ರೋಮಿಯೋ ಎಂಡ್ ಜೂಲಿಯೆಟ್" ಹಾಗೂ "ಸುಲ್ತಾನ್ಸ್ ಆಫ್ ಸ್ವಿಂಗ್" ಹಾಡುಗಳಿಗೆ ರಿದಂ ಗಿಟಾರ್ ನುಡಿಸಿದರು. ಕೆಲವೇ ದಿನಗಳಲ್ಲಿ ವಿಲಿಯಮ್ಸ್ ತಂಡವನ್ನು ಬಿಟ್ಟರು.
ಈ ಆಲ್ಬಂನ ನಾಮಸೂಚಿ ಗೀತೆಯು ಜಗದ ಮೊಟ್ಟಮೊದಲ ಸಿಂಗಲ್ ಎಂದು ಉಲ್ಲೇಖಿತವಾಗಿದೆ. ಇದನ್ನು ಲೈವ್ ಇನ್ '85 ಪ್ರವಾಸಕ್ಕಾಗಿ ಒಂದು ವಿಶೇಷ ಲಾಂಛನದೊಡಗೂಡಿ,ಯುನೈಟೆಡ್ ಕಿಂಗ್ಡಂನಲ್ಲಿ ಪ್ರಚಾರವಸ್ತುವಾಗಿ ಪ್ರಚುರಪಡಿಸಲಾಯಿತು ಹಾಗೂ ಆಸ್ಟ್ರೇಲಿಯಾ ವಿಭಾಗದ ಪ್ರವಾಸವನ್ನು ಸಂಸ್ಮರಿಸಲು ಲೈವ್ ಇನ್ '86 ಪ್ರಚುರಗೊಂಡಿತು. ನಾಲ್ಕೇ ಹಾಡುಗಳಿದ್ದ ಇದರ ಓಟ ಬಹಳ ಕಡಿಮೆಯೇ ಇತ್ತು. ಏತನ್ಮಧ್ಯೆ, "ವಾಕ್ ಆಫ್ ಲೈಫ್" ಯುನೈಟೆಡ್ ಕಿಂಗ್ಡಂನಲ್ಲಿ ಎರಡನೆಯ ಸ್ಥಾನಕ್ಕೇರಿ ಆರ್ಥಿಕವಾಗಿ ಬಹಳ ಯಶವನ್ನು ಕಂಡ ಸಿಂಗಲ್ ಎನ್ನಿಸಿಕೊಂಡಿತು. "ಮನಿ ಫಾರ್ ನಥಿಂಗ್", "ವಾಕ್ ಆಫ್ ಲೈಫ್" ಮತ್ತು "ಬ್ರದರ್ಸ್ ಇನ್ ಆರ್ಮ್ಸ್" ಕ್ಷಿಪ್ರವಾಗಿ ವೇದಿಕೆ ಪ್ರದರ್ಶನಗಳಲ್ಲಿ ಅಚ್ಚುಮೆಚ್ಚಿನ ಹಾಡುಗಳಾದವು
ತಂಡವು ಇದ್ದಷ್ಟು ದಿನವೂ ಮಾರ್ಕ್ ನಾಪ್ ಫ್ಲರ್ ಅದರ ಗೀತರಚನಕಾರರು ಮತ್ತು ತಂಡದ ಹಿಂದಿನ ಶಕ್ತಿಯಾಗಿದ್ದರು. ಈ ತಂಡದ ಬಹಳ ಜನಪ್ರಿಯ ಗೀತೆಗಳಲ್ಲಿ ಕೆಲವೆಂದರೆ "ಸುಲ್ತಾನ್ಸ್ ಆಫ್ ಸ್ವಿಂಗ್", "ಲೇಡಿ ರೈಟರ್", "ರೋಮಿಯೋ ಎಂಡ್ ಜೂಲಿಯೆಟ್", "ಟನಲ್ ಆಫ್ ಲವ್", "ಟೆಲಿಗ್ರಾಫ್ ರೋಡ್", ಪ್ರೈವೇಟ್ ಇಂವೆಸ್ಟಿಗೇಷನ್ಸ್", "ಮನಿ ಫಾರ್ ನಥಿಂಗ್", "ವಾಕ್ ಆಫ್ ಲೈಫ್", "ಸೋ ಫಾರ್ ಎವೇ", "ಬ್ರದರ್ಸ್ ಇನ್ ಆರ್ಮ್ಸ್", "ಆನ್ ಎವೆರಿ ಸ್ಟ್ರೀಟ್", "ಯುವರ್ ಲೇಟೆಸ್ಟ್ ಟ್ರಿಕ್" ಮತ್ತು "ಕಾಲಿಂಗ್ ಎಲ್ವಿಸ್". ಡೈರ್ ಸ್ಟ್ರೈಟ್ಸ್ ಮತ್ತು ಮಾರ್ಕ್ ನಾಪ್ ಫ್ಲರ್ ಇಂದಿನವರೆಗೂ 120 ಮಿಲಿಯನ್ ಗಿಂತಲೂ ಹೆಚ್ಚು ಆಲ್ಬಂಗಳನ್ನು ಮಾರಿದ್ದಾರೆ.
1988ರಲ್ಲಿಯೇ, ನಾಟಿಂಗ್ ಹಿಲ್ ವೈನ್ ಬಾರ್ ನಲ್ಲಿ ಊಟ ಮಢಡುತ್ತಿರುವಾಗ ನಾಪ್ ಫ್ಲರ್ ದ ನಾಟಿಂಗ್ ಹಿಲ್ಬಿಲೀಸ್ ಎಂಬ ಜನಪದ-ಲಕ್ಷ್ಯವುಳ್ಳ ತಂಡವನ್ನು ಸ್ಥಾಪಿಸಿದರು ಹಾಗೂ ಗೈ ಫ್ಲೆಚರ್, ಬ್ರೆಂಡನ್ ಕ್ರಾಕರ್ ಮತ್ತು ಸ್ಟೀವ್ ಫಿಲಿಪ್ಸ್ ಈ ತಂಡದ ಸದಸ್ಯರಾದರು. ನಾಟಿಂಗ್ ಹಿಲ್ಬಿಲೀಸ್ ತಂಡದ ಒಂದು ಆಲ್ಬಂ, ಮಿಸಿಂಗ್ . ಪ್ರೆಸ್ಯೂಮ್ಡ್ ಹ್ಯಾವಿಂಗ್ ಎ ಗುಡ್ ಟೈಮ್ ತನ್ನ ಸ್ವಲ್ಪವೇ ಜನಪ್ರಿಯತೆ ಪಡೆದ ಸಿಂಗಲ್ "ಯುವರ್ ಓನ್ ಸ್ವೀಟ್ ವೇ" ನೊಂದಿಗೆ 1990ರಲ್ಲಿ ಬಿಡುಗಡೆಯಾಯಿತು. ನಾಟಿಂಗ್ ಹಿಲ್ಬಿಲೀಸ್ ವರ್ಷದ ಮಿಕ್ಕ ಕಾಲವೆಲ್ಲಾ ಪ್ರವಾಸ ಕೈಗೊಂಡರು ಹಾಗೂ ಸ್ಯಾಟರ್ಡೇ ನೈಟ್ ಲೈವ್ ನಲ್ಲೂ ಕಾಣಿಸಿಕೊಂಡರು.
2002ರಲ್ಲಿ ಮಾರ್ಕ್ ನಾಪ್ ಫ್ಲರ್ ಜಾನ್ ಇಲ್ ಸ್ಲೇ, ಗೈ ಫ್ಲೆಚರ್, ಡ್ಯಾನಿ ಕಮಿಂಗ್ಸ್ ಮತ್ತು ಕ್ರಿಸ್ ವೈಟ್ ರೊಡಗೂಡಿ ನಾಲ್ಕು ಸಹಾಯಾರ್ಥ ಕಚೇರಿಗಳನ್ನು ನಡೆಸಿದರು. ಬ್ರೆಂಡನ್ ಕಾರ್ಕರ್ ನಾಪ್ ಫ್ಲರ್ ರನ್ನು ಮೊದಲರ್ಧದಲ್ಲಿ ಸೇರಿದರು ಮತ್ತು ನಾಟಿಂಗ್ ಬಿಲ್ಬಿಲೀಸ್ ನಲ್ಲಿದ್ದಾಗ ರಚಿಸಿದ್ದ ವಸ್ತುಗಳನ್ನೇ ಆಯ್ದುಕೊಂಡರು. ಇಲ್ ಸ್ಲೇ ಡೈರ್ ಸ್ಟ್ರೈಟ್ಸ್ ಅವಧಿಗಾಗಿ ಬಂದರು, ಮತ್ತು ಅವಧಿಯ ಕೊನೆಕೊನೆಯಲ್ಲಿ, ಒಂದು ಕುರುಬರ ಪೊದೆ ಕಚೇರಿಯಲ್ಲಿ, ಜಿಮ್ಮಿ ನೇಯ್ಲ್ ಬಂದು ನಾಪ್ ಫ್ಲರ್ ರ ಏಕವ್ಯಕ್ತಿಗಾಯನಕ್ಕೆ ರಚಿಸಿದ "ವೈ ಆಯ್ ಮ್ಯಾನ್" ಗಾಗಿ ಹಿನ್ನೆಲೆಯಲ್ಲಿ ಹಾಡಿದರು.
ಜಗದ ಇತರ ಎಡೆಗಳಲ್ಲಿ, ವಿಶೇಷತಃ ಕೆನಡಾದಲ್ಲಿ, "ಇಂಡಸ್ಟ್ರಿಯಲ್ ಡಿಸೀಸ್" ಈ ಆಲ್ಬಂನ ಪ್ರಮುಖ ಸಿಂಗಲ್ ಆಗಿದ್ದು, ಕೆನಡಾದ ಟಾಪ್ ೧೦ ಯಶಸ್ತಿ ಗೀತೆಗಳ ಪಟ್ಟಿ ಸೇರಿತು. ಲವ್ ಓವರ್ ಗೋಲ್ಡ್ ನಲ್ಲಿರುವ, ಆಲ್ಬಂನ ಹೆಸರಿನ ಹಾಡು ಇರುವಷ್ಟೇ ದೀರ್ಘವಾದ - 14 ನಿಮಿಷಗಳಷ್ಟು ದೀರ್ಘವಾದ - "ಟೆಲಿಗ್ರಾಫ್ ರೋಡ್" ಅನ್ನು ಹೊಂದಿದ್ದು, ಈ ಹಾಡಿನ ಸಾಲುಗಳು ಅಮೆರಿಕದ ಡೆಟ್ರಾಯ್ಟ್ ನಗರದ ಉತ್ತುಂಗ ಮತ್ತು ವಿನಾಶದ ಬಗ್ಗೆ ಹೇಳುತ್ತವೆ.
ಲವ್ ಓವರ್ ಗೋಲ್ಡ್ ಎರಡು ಮಿಲಿಯನ್ ಪ್ರತಿಗಳನ್ನು ಬಿಡುಗಡೆಯಾದ ಆರು ವಾರಗಳಲ್ಲಿ ಮಾರಿತೆಂಬ ವರದಿಯಿದೆ.
ಸೆಪ್ಟೆಂಬರ್ 1988ರಲ್ಲಿ ಡೈರ್ ಸ್ಟ್ರೈಟ್ಸ್, ತಾತ್ಕಾಲಿಕವಾಗಿಯೇ ಆದರೂ, ಛಿನ್ನವಾಯಿತು. ಬ್ರದರ್ಸ್ ಇನ್ ಆರ್ಮ್ಸ್ ಆಲ್ಬಂನ ಮತ್ತು ತದನಂತರದ ಪ್ರವಾಸದ ಅಮೋಘ ಯಶಸ್ಸಿನಿಂದ ತಂಡದ ಸದಸ್ಯರ ಮೇಲೆ ಗಮನಾರ್ಹವಾದ ಒತ್ತಡ ಬಿದ್ದಿತು ಮತ್ತು ನಾಪ್ ಫ್ಲರ್ ತಂಡದ ಅಧಿಕೃತ ವಿಚ್ಛಿನ್ನತೆಯನ್ನು ಘೋಷಿಸುತ್ತಾ, ತಮಗೆ "ವಿಶ್ರಾಂತಿಯ ಅಗತ್ಯವಿದೆ" ಎಂದರು. ಬಹಳ ಅಮೋಘವಾದ ಯಶವನ್ನು ಗಳಿಸಿದ ಆಲ್ಬಂ, ಮನಿ ಫಾರ್ ನಥಿಂಗ್ , ಅಕ್ಟೋಬರ್ 1988ರಲ್ಲಿ ಬಿಡುಗಡೆಯಾಯಿತು ಮತ್ತು ಯುನೈಟೆಡ್ ಕಿಂಗ್ಡಂನ #1 ಸ್ಥಾನಕ್ಕೇರಿತು.
ಇತರ ಅವಧಿ ಸಂಗೀತಗಾರರನ್ನೂ ಒಳಗೊಂಡು ಹೊಸ ಆಲ್ಬಂಗಾಗಿ ಟ್ರ್ಯಾಕ್ ಗಳನ್ನು ರೆಕಾರ್ಡ್ ಮಾಡಲಾರಂಭಿಸಿದ ಈ ತಂಡದೊಡನೆ ಸ್ಟೀಲ್ ಗಿಟಾರ್ ವಾದಕ ಪಾಲ್ ಫ್ರಾಂಕ್ಲಿನ್, ತಬಲ ವಾದಕ ಡ್ಯಾನಿ ಕಮಿಂಗ್ಸ್, ಸ್ಯಾಕ್ಸೋಫೋನ್ ವಾದಕ ಕ್ರಿಸ್ ವೈಟ್ ಮತ್ತು ಗಿಟಾರ್ ವಾದಕ ಫಿಲ್ ಪಾಮರ್ ಇದ್ದರು. ಶ್ರೇಷ್ಠ ಅಮೆರಿಕನ್ ಅವಧಿ ಡ್ರಮ್ಮರ್ ಜೆಫ್ ಪೋರ್ಕಾರೋ ಈ ಅವಧಿಗಳಲ್ಲಿ ಡ್ರಂ ಬಾರಿಸಿದರು, ಆದರೆ ತಂಡದ ಸಂಪೂರ್ಣ ಸದಸ್ಯರಾಗಲು, ತಮ್ಮ ಟೋಟೋದಲ್ಲಿನ ಕಾರ್ಯನಿಮಿತ್ತ, ನಿರಾಕರಿಸಿದರು.
ಬ್ರದರ್ಸ ಇನ್ ಆರ್ಮ್ಸ್ ಆಗಸ್ಟ್ 1996ರಲ್ಲಿ ಒಂಬತ್ತು ಬಾರಿ ಪ್ಲಾಟಿನಂ ಎಂದು ಗುರುತಿಸಲಾಯಿತು. ಅದೇ ವರ್ಷದಲ್ಲಿ ಡೈರ್ ಸ್ಟ್ರೈಟ್ಸ್ ನ ಇಡೀ ಹಾಡುಗಳನ್ನು ಬಾಬ್ ಲುಡ್ವಿಗ್ ಮರುಮಾಸ್ಟರ್ ಮಾಡಿ, ಯ ರೂಪದಲ್ಲಿ ಯುನೈಟೆಡ್ ಸ್ಟೇಟ್ಸ್ ನ ಹೊರಗಿನ ಪ್ರಪಂಚದ ಹಲವಾರು ಎಡೆಗಳಲ್ಲಿ ಮರು-ಬಿಡುಗಡೆ ಮಾಡಿದರು. ಈ ಮರುಮಾಸ್ಟರ್ ಗಳು ಸೆಪ್ಟೆಂಬರ್ 2000ದಲ್ಲಿ ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಬಿಡುಗಡೆ ಕಂಡವು.
ಡೈರ್ ಸ್ಟ್ರೈಟ್ಸ್ 1995ರಲ್ಲಿ, ತಂಡ ಭಿನ್ನವಾಗುವ ಮುನ್ನ, ಒಂದು ಕಟ್ಟಕಡೆಯ ಆಲ್ಬಮ್ಮನ್ನು ಬಿಡುಗಡೆ ಮಾಡಿದರು. ಲೈವ್ ಎಟ್ ದ ಬಿಬಿಸಿ ಆಲ್ಬಂ ವರ್ಟಿಗೋ ರೆಕಾರ್ಡ್ಸ್ ರೊಡನೆ ಮಾಡಿಕೊಂಡ ಒಪ್ಪಂದ ಪೂರೈಸಲು ಬಿಡುಗಡೆ ಮಾಡಲ್ಪಟ್ಟಿತು. ತಂಡದ ಮೂರನೆಯ ಹಾಗೂ ಕೊನೆಯ ಾಲ್ಬಂ 1978ರಿಂದ 81ರವರೆಗಿನ ಲೈವ್ ಪ್ರದರ್ಶನಗಳ ರೆಕಾರ್ಡಿಂಗ್ ಗಳ ಸಂಗ್ರಹವಾಗಿದ್ದು, ಅದರಲ್ಲಿ ತಂಡದ ಮೂಲ ಸದಸ್ಯರೇ ಹೆಚ್ಚು ಕಾಣಿಸಿಕೊಂಡಿದ್ದರು.
ಮಾರ್ಕ್ ನಾಪ್ ಫ್ಲರ್ ಸದ್ದಿಲ್ಲದೆ ಡೈರ್ ಸ್ಟ್ರೈಟ್ಸ್ ಅನ್ನು 1995ರಲ್ಲಿ ಕೊನೆಗಾಣಿಸಿದರು. ಅದಕ್ಕೆ ಮುಂಚೆಯೇ ಅವರು ದೊಡ್ಡ ಪ್ರಮಾಣದ ಪ್ರವಾಸಗಳನ್ನು ರದ್ದುಗೊಳಿಸುವ ಇಚ್ಛೆ ತೋರಿದ್ದರು ಮತ್ತು ಇದೇ ಕಾರಣಕ್ಕೆ ತಂಡವು ಕೊನೆಗೆ ಒಡೆಯುವಂತಾಯಿತು. 1996ರಲ್ಲಿ ಅವರು ಸೋಲೋ ಕಲಾವಿದನಾಗಿ ವೃತ್ತಿಜೀವನವನ್ನು ಆರಂಭಿಸಿದರು.
ಜೊತೆಗೆ, 1985ರಲ್ಲಿ, ವಾಕ್ ಆಫ್ ಲೈಫ್ ಎಂದು ಕರೆಯಲ್ಪಟ್ಟ ಒಂದು ಕಾಲ್ನಡೆಯ ಪ್ರವಾಸವು ಜಾನ್ ಅಬ್ಬೇ ಮುಖಂಡತ್ವದಲ್ಲಿ ಲಂಡನ್ ನಿಂದ ಕಾರ್ಟೂಮ್ ವರೆಗೆ, ಬರಪರಿಹಾರನಿಧಿಗಾಗಿ, ಕೈಗೊಳ್ಳಲ್ಪಟ್ಟಿತು. ಡೈರ್ ಸ್ಟ್ರೈಟ್ಸ್ ಬ್ರದರ್ಸ್ ಇನ್ ಆರ್ಮ್ಸ್ ನ ಚಿನ್ನದ ತಟ್ಟೆಯನ್ನು ಈ ತಂಡದವರು ಮಾಡುತ್ತಿದ್ದ ಕಾರ್ಯವನ್ನು ಮೆಚ್ಚಿದುದರ ದ್ಯೋತಕವಾಗಿ ದಾನವಾಗಿ ನೀಡಿದರು.
ಅಕ್ಟೋಬರ್ 1977ರಲ್ಲಿ ಅವರು "ಸೌತ್ ಬೌಂಡ್ ಎಗೇಯ್ನ್", "ಇನ್ ದ ಗ್ಯಾಲರಿ", ಮತ್ತು "ಸಿಕ್ಸ್ ಬ್ಲೇಡ್ ನೈಫ್"ಗಳ ಡೆಮೋ ಟೇಪ್ ಗಳನ್ನು ಬಿಬಿಸಿ ರೇಡಿಯೋ ಲಂಡನ್ ಗಾಗಿ ರೆಕಾರ್ಡ್ ಮಾಡಿದರು ಮತ್ತು ನವೆಂಬರ್ ನಲ್ಲಿ "ಸೆಟಿಂಗ್ ಮಿ ಅಪ್", "ಈಸ್ಟ್ ಬೌಂಡ್ ಟ್ರೈನ್" ಮತ್ತು "ರಿಯಲ್ ಗರ್ಲ್" ಗಳ ಡೆಮೋ ಟೇಪನ್ನು ರೆಕಾರ್ಡ್ ಮಾಡಿದರು.
1991ರ ಜನವರಿಯಲ್ಲಿ ನಾಪ್ ಫ್ಲರ್, ಜಾನ್ ಇಲ್ ಸ್ಲೇ ಮತ್ತು ವ್ಯವಸ್ಥಾಪಕ ಎಡ್ ಬಿಕ್ನೆಲ್ ಡೈರ್ ಸ್ಟ್ರೈಟ್ಸ್ ಅನ್ನು ಮರುಸ್ಥಾಪಿಸಲು ತೀರ್ಮಾನಿಸಿದರು ಮತ್ತು ಈಗ ಆ ತಂಡ ನಾಲ್ವರು ಸದಸ್ಯರನ್ನು ಒಳಗೊಂಡಿತು: ನಾಪ್ ಫ್ಲರ್, ಇಲ್ ಸ್ಲೇ ಮತ್ತು ಕೀಬೋರ್ಡ್ ವಾದಕ ಅಲನ್ ಕ್ಲಾರ್ಕ್ ಮತ್ತು ಗೈ ಫ್ಲೆಚರ್.
ಯುನೈಟೆಡ್ ಸ್ಟೇಟ್ಸ್ ನಲ್ಲಿ, ಬ್ರದರ್ಸ್ ಇನ್ ಆರ್ಮ್ಸ್ ಅಂತೆಯೇ ಯಶಸ್ವಿಯಾಗಿ ಬಿಲ್ ಬೋರ್ಡ್ ಮ್ಯಾಗಝೈನ್ ನ ಶ್ರೇಷ್ಠ ಪಾಪ್ ಆಲ್ಬಂ ಗಳ ಪಟ್ಟಿಯಲ್ಲಿ ಮೊದನೆಯ ಸ್ಥಾನದಲ್ಲಿ ೯ ಸತತ ವಾರಗಳಿದ್ದು, ಅನೇಕ-ಪ್ಲಾಟಿನಂ ಎಂಬ ಹೆಗ್ಗಳಿಕೆಗೆ ಭಾಜನವಾಗಿ 1986ರ ಸಾಲಿನ 5ನೆಯ ಯಶಸ್ವಿ ಆಲ್ಬಂ ಎಂದು ಚಿರಸ್ಥಾಯಿಯಾಯಿತು.
ನಾಪ್ ಫ್ಲರ್, ಜಾನ್ ಇಲ್ ಸ್ಲೇ, ಮತ್ತು ಗೈ ಫ್ಲೆಚರ್ ಕಡೆಯ ಬಾರಿಗೆ ಜೂನ್ ೧೯, 1999ರಂದು ಡ್ರಮ್ಸ್ ವಾದಕ ಎಡ್ ಬಿಕ್ನೆಲ್ ರೊಡಗೂಡಿ, ಚಕ್ ಬೆರ್ರಿಯ ನಾಡೈನ್ ಎಂಬ ಪ್ರದರ್ಶನವೂ ಸೇರಿದಂತೆ, ಐದು ಹಾಡುಗಳನ್ನು, ಇಲ್ ಸ್ಲೇಯವರ ವಿವಾಹದ ಸಂದರ್ಭದಲ್ಲಿ ಪ್ರದರ್ಶಿಸಿದರು.
1983 ಮತ್ತು 1984ರಲ್ಲಿ ಮಾರ್ಕ್ ನಾಪ್ ಫ್ಲರ್ ತಂಡದ ಹೊರಗಿನ ಕೆಲವು ಯೋಜನೆಗಳಲ್ಲಿಯೂ ತೊಡಗಿದ್ದರು. ಲೋಕಲ್ ಹೀರೋ ಮತ್ತು ಕಾಲ್ ಎಂಬ ಚಲನಚಿತ್ರಗಳಿಗೆ ಅವರು ಗೀತ ಸಂಗೀತಗಳನ್ನು ಬರೆದುಕೊಟ್ಟರು ಮತ್ತು ಅವುಗಳು ಸಹ ಆಲ್ಬಂ ಆಗಿ ಹೊರಬಂದವು.
ಡೈರ್ ಸ್ಟ್ರೈಟ್ಸ್ 1990ರ ನೆಬ್ ವರ್ತ್ ಉತ್ಸವದಲ್ಲಿ "ಸಾಲಿಡ್ ರಾಕ್", "ಮನಿ ಫಾರ್ ನಥಿಂಗ್", ಮತ್ತು ಇನ್ನೆಲ್ಲೂ ಕೇಳಿರದ "ಥಿಂಕ್ ಐ ಲವ್ ಯೂ ಟೂ ಮಚ್" ಎಂಬ ಮೂರು ಹಾಡುಗಳ ಪ್ರದರ್ಶನವಿತ್ತರು, ನಂತರ ಮರುವರ್ಷ ಮತ್ತೆ ಒಂದಾದರು.
ಮಾರ್ಕ್ ನಾಪ್ ಫ್ಲರ್, ಅವರ ತಮ್ಮ ಡೇವಿಡ್ ನಾಪ್ ಫ್ಲರ್, ಜಾನ್ ಇಲ್ ಸ್ಲೇ ಮತ್ತು ಪಿಕ್ ವಿದರ್ಸ್ 1977ರಲ್ಲಿ ಈ ತಂಡವನ್ನು ಆರಂಭಿಸಿದರು.
ಲವ್ ಓವರ್ ಗೋಲ್ಡ್ ಬಿಡುಗಡೆಯಾದ ಕೆಲವೇ ಸಮಯದಲ್ಲಿ ಡ್ರಮ್ಮರ್ ಪಿಕ್ ವಿದರ್ಸ್ ತಂಡವನ್ನು ಬಿಟ್ಟುಬಿಟ್ಟರು. ಅವರ ಸ್ಥಾನಕ್ಕೆ ಈ ಹಿಂದೆ ರಾಕ್ ಪೈಲ್ ನಲ್ಲಿದ್ದ ಟೆರಿ ವಿಲಿಯಮ್ಸ್ ಬಂದರು.
ನಾಪ್ ಫ್ಲರ್ ಮುಂದೆ ತಮ್ಮ ಮೇಲೆ ಜನಪದ ಸಂಗೀತದ ಬೀರಿದ ಪ್ರಭಾವಗಳನ್ನು ಗಿಟಾರ್ ವಾದಕ ಚೆಟ್ ಆಟ್ಕಿನ್ಸ್ ರೊಡನೆ ನೆಕ್ ಎಂಡ್ ನೆಕ್ ನಲ್ಲಿ ಒತ್ತಿಹೇಳಿದ್ದಾರೆ.
ಸಿಯಾಟಲ್‌ನ್ ಯೂನಿವರ್ಸಿಟಿ ಆಫ್ ವಾಷಿಂಗ್ಟನ್‌ನ ಸಂಶೋಧನಾ ಸಂಬಂಧಿತ ಪ್ರಾಧ್ಯಾಪಕ ಡೇವಿಡ್ ಅಟ್ಕಿನ್ಸ್, ವಿಷಯದ ಬಗ್ಗೆ ಸರಿಯಾದ ಮಾಹಿತಿಯನ್ನು ಪಡೆಯುವಲ್ಲಿ ಸಂಶೋಧಕರು ಎದುರಿಸಿದ ಸಮಸ್ಯೆಗಳ ಬಗ್ಗೆ ಸ್ಥೂಲವಿವರಣೆ ನೀಡಿದ್ದಾನೆ.
ಸ್ಥೂಲ ಸಮೀಕ್ಷೆಯ ಪ್ರಶ್ನೆ - "ನೀವು ವಿವಾಹಕ್ಕಿಂತ ಮೊದಲು ಸಂಗಾತಿಯೊಂದಿಗಲ್ಲದೆ ಬೇರೆಯವರೊಂದಿಗೆ ಎಂದಾದರೂ ಲೈಂಗಿಕ ಸಂಪರ್ಕ ಮಾಡಿದ್ದೀರಿಯೇ?" ಎಂಬುದರ ಉತ್ತರವು ಅಷ್ಟಾಗಿ ಸ್ಪಷ್ಟವಾಗಿರುವುದಿಲ್ಲ ಎಂದು ಆತ ಹೇಳಿದ್ದಾನೆ.
"ನಾವು ಇಲ್ಲಿ ಮೊದಲು ಸಾಧಿಸಲು ಪ್ರಯತ್ನಿಸಬೇಕಾದುದೆಂದರೆ ಪ್ರಾಮಾಣಿಕತೆ. ಅದೊಂದು ಗಮನಾರ್ಹ ಸಮಸ್ಯೆಯೆಂದು ನಮಗೆ ತಿಳಿದಿದೆ" ಎಂದು ತಿಳಿಸಿದ್ದಾನೆ. ಕಳೆದ ವರ್ಷ ಪ್ರಕಟವಾದ ಸಂಶೋಧನೆಯು, ಕೆಲವರು ದಾಂಪತ್ಯ ದ್ರೋಹವನ್ನು ವೈಯಕ್ತಿಕವಾಗಿ ಅಂಗೀಕರಿಸದೆ ಅನಾಮಿಕರಾಗಿ ಒಪ್ಪುತ್ತಾರೆ ಎಂಬುದನ್ನು ಕಂಡುಹಿಡಿದಿದೆ ಎಂದೂ ಆತ ವಿವರಿಸಿದ್ದಾನೆ. ಕೆಲವರು ಲೈಂಗಿಕತೆಯನ್ನು ಸಂಭೋಗವೆಂದು ಹೇಳುತ್ತಾರೆ, ಮತ್ತೆ ಕೆಲವರು ಅಲ್ಲವೆನ್ನುತ್ತಾರೆ ಎಂದೂ ತಿಳಿಸಿದ್ದಾನೆ.
ಸಂಶೋಧಕರು ಹೇಳುವಂತೆ ಹೆಚ್ಚು ವಿಶ್ವಾಸಾರ್ಹ ಮಾಹಿತಿಯು, ಮುಖಾಮುಖಿ ಸಂದರ್ಶನವಾದ ರಾಷ್ಟ್ರೀಯ ಪ್ರಾತಿನಿಧಿಕ ಜನರಲ್ ಸೋಷಿಯಲ್ ಸರ್ವೇಕ್ಷಣೆಯಲ್ಲಿ ಕೇಳಲಾದ ಪ್ರಶ್ನೆಯಿಂದ ಲಭಿಸಿದೆ. ಸುಮಾರು 15-ವರ್ಷವಾಧಿಯ 19,065 ಮಂದಿ ಭಾಗವಹಿಸಿದ ಅಟ್ಕಿನ್ಸ್‌ನ ಹೊಸ ಅಧ್ಯಯನವು, ದಾಂಪತ್ಯ ದ್ರೋಹದ ಪ್ರಮಾಣವು ಕೆಲವು ವಯಸ್ಸಿನ ಗುಂಪುಗಳಲ್ಲಿ ಏರುತ್ತದೆ ಎಂದು ಕಂಡುಹಿಡಿದಿದೆ: 60 ಮತ್ತು ಅದಕ್ಕಿಂತ ಹೆಚ್ಚು ವಯಸ್ಸಿನವರಲ್ಲಿ ಹಾಗೂ 35 ಮತ್ತು ಅದಕ್ಕಿಂತ ಕಡಿಮೆ ವಯಸ್ಸಿನವರಲ್ಲಿ.
ಇತ್ತೀಚೆಗೆ ವಿಶೇಷವಾಗಿ ಉತ್ತರ ಅಮೆರಿಕ ಮತ್ತು ಯುರೋಪಿನಲ್ಲಿ, ಸಂಬಂಧಗಳ ಸ್ವರೂಪ ಮತ್ತು ಲಕ್ಷಣದಲ್ಲಿ ಪರಿಣಾಮಕಾರಿಯಾದ ಬದಲಾವಣೆಗಳು ಕಂಡುಬಂದಿವೆ. ಕಡಿಮೆ ಮಂದಿ ಮದುವೆಯಾಗಲು ಬಯಸುತ್ತಾರೆ, ಬದಲಿಗೆ ಮದುವೆಯಂತಹ ಹೆಸರಿಲ್ಲದ ಸಂಬಂಧಗಳನ್ನು ಆರಿಸುತ್ತಾರೆ. ವಿವಾಹ-ವಿಚ್ಛೇದನ ಪ್ರಮಾಣಗಳು ಹೆಚ್ಚುತ್ತಿವೆ ಹಾಗೂ ಕುಟುಂಬ ಬೆಳೆಸುವ ವಿಧಾನಗಳು ಬದಲಾಗುತ್ತಿವೆ. ಉದಾಹರಣೆಗಾಗಿ, ಹೆಚ್ಚಿನ ಜೋಡಿಗಳು ಮಕ್ಕಳನ್ನು ಹೊಂದಿರದಿರಲು ಅಥವಾ ಮದುವೆಯಾಗದೆ ಮಕ್ಕಳನ್ನು ಹೊಂದಲು ಬಯಸುತ್ತಾರೆ. ಈ ಬದಲಾವಣೆಗಳು ಹೊಸ ಮತ್ತು ವಿಭಿನ್ನ ಮೌಲ್ಯ ವ್ಯವಸ್ಥೆ ಮತ್ತು ಜೀವನಶೈಲಿಗಳೊಂದಿಗೆ ಕಾರ್ಮಿಕ ಮಾರುಕಟ್ಟೆಗಳ ಬದಲಾವಣೆಗೆ ಕಾರಣವಾಗಬಹುದು. ಮದುವೆಯನ್ನು ಜೀವನ-ಪರ್ಯಂತ ಏಕ ಸಂಗಾತಿಯನ್ನು ಹೊಂದಿರುವ ಸಂಬಂಧವಲ್ಲವೆಂದು ಯಾವುದೇ ವಿಮರ್ಶೆಯಿಲ್ಲದೆ ಕಾಣುವ ಸಮಾಜದಲ್ಲಿ, ವಿವಾಹವಾಗುವುದು ಹೆಚ್ಚು ಸಂಶಯಾಸ್ಪದ ವಿಷಯವಾಗಿ ಕಂಡುಬರುತ್ತದೆ. ಮದುವೆ, ಲೈಂಗಿಕತೆ ಮತ್ತು ಮಗು-ಪಡೆಯುವುದು 20ನೇ ಶತಮಾನದವರೆಗೆ ಒಂದು ಬಿಗಿಯಾಗಿ ಬಂಧಿಸಲ್ಪಟ್ಟ ಕ್ರಿಯೆಯಾಗಿತ್ತು, ಆದರೆ ಈಗ ಅಷ್ಟೊಂದು ಬಿಡಿಸಿಕೊಳ್ಳಲಾಗದಷ್ಟು ಬಂಧಿಸಿಲ್ಲ.
ಆನ್‌ಲೈನ್ ದಾಂಪತ್ಯ ದ್ರೋಹವು ಯಾವ ಅಂಶ ಮತ್ತು ಪ್ರೇರಕ ಶಕ್ತಿಗಳನ್ನು ಒಳಗೊಂಡಿದೆ,ಅಲ್ಲದೇ ಇದು ಹೇಗೆ ಸಂಭವಿಸುತ್ತದೆ ಎಂಬುದೂ;
ಜನರಿಗೆ ಸಂಬಂಧವೊಂದನ್ನು ಹುಡುಕಲು ಕಂಪ್ಯೂಟರ್ ಬಳಸುವಂತೆ ಯಾವುದು ವಿಶೇಷವಾಗಿ ಪ್ರೇರೇಪಿಸುತ್ತದೆ;
ಜನರು ಆನ್‌ಲೈನ್ ಸಂಪರ್ಕಗಳನ್ನು ದಾಂಪತ್ಯ ದ್ರೋಹವೆಂದು ಪರಿಗಣಿಸುತ್ತಾರೆಯೇ, ಹೌದಾದರೆ ಏಕೆ ಅಥವಾ ಇಲ್ಲವಾದರೆ ಏಕೆ; ಹಾಗೂ ಚಾಟ್ ರೂಮ್ ಬಳಕೆದಾರರು ಅವರ ಮದುವೆಗಳಲ್ಲಿ ಯಾವ ಪ್ರೇರಕ ಶಕ್ತಿಗಳನ್ನು ಅನುಭವಿಸುತ್ತಾರೆ.
ಫಲಿತಾಂಶಗಳು ಚಾಟ್ ರೂಮ್ ಪ್ರೇರಕ ಶಕ್ತಿಗಳನ್ನು ನಿರೂಪಿಸುವ ಮತ್ತು ಇಂಟರ್ನೆಟ್ ದಾಂಪತ್ಯ ದ್ರೋಹಕ್ಕೆ ಆಧಾರವಾಗಿರುವ ಮೂರು ಕಲ್ಪನೆಗಳಿಗೆ ಕಾರಣವಾಗುತ್ತದೆ. ಅವೆಂದರೆ:
ಮಾನವ ಲೈಂಗಿಕ ಆಸಕ್ತಿಗಳನ್ನು ಹೊಂದುವುದು ಸಹಜವಾದುದಾಗಿದೆ ಎಂದು ಫ್ರಾಯ್ಡಿಯನ್ ಅಧ್ಯಯನವು ಸೂಚಿಸುತ್ತದೆ. ಜೀನ್ ಡಂಕೋಂಬೆ, ಕರೆನ್ ಹ್ಯಾರಿಸನ್, ಗ್ರಾಹಮ್ ಅಲನ್ ಮತ್ತು ಡೆನ್ನಿಸ್ ಮಾರ್ಸ್ಡೆನ್ ಫ್ರೂಯ್ಡ್ ಮೊದಲಾದವರ ವ್ಯಭಿಚಾರದ ವಿಷಯದ ಬಗೆಗಿನ ಚಿಂತನೆಗಳನ್ನು “ದಿ ಸ್ಟೇಟ್ ಆಫ್ ಅಫೇರ್ಸ್” ಪುಸ್ತಕದಲ್ಲಿ ಪರಾಮರ್ಶಿಸಲಾಗಿದೆ. ಇದರಲ್ಲಿ ಹೀಗೆ ಹೇಳಲಾಗಿದೆ - “ವ್ಯಭಿಚಾರವು ವ್ಯಭಿಚಾರಿಯ ಮಾನಸಿಕ ವಿಕಾರಗಳ, ವೈಷಮ್ಯದ ಅಪೇಕ್ಷೆಗಳ ಮೂಲಭೂತ ಸ್ಪಷ್ಟೀಕರಣವಾಗಿದೆ ಎಂದು ಫ್ರೂಯ್ಡ್ ಹೇಳುತ್ತಾನೆ. ಮಾನಸಿಕ ವಿಕಾರಗಳು ಮೂರು ರೂಪಗಳಲ್ಲಿ ಕಂಡುಬರುತ್ತವೆ: ನಂಬಿಕೆದ್ರೋಹ ಮಾಡಿದ ಸಂಗಾತಿಯ ಮಿತಿಮೀರಿದ ಅಹಂಕಾರ, ಪ್ರೇಮಿಯ ವಂಶಪರಂಪರೆಯ ಪ್ರವೃತ್ತಿ ಮತ್ತು ವ್ಯಭಿಚಾರಿಯ ಅಹಂ. ಸಾಮಾಜಿಕ ಸಂಪ್ರದಾಯಗಳು ಮತ್ತು ಸಂಸ್ಥೆಗಳು ಅಹಂಕಾರದ ವಿಸ್ತರಣೆಯಾಗಿ ವರ್ತಿಸುತ್ತವೆ. ಇದು ಗುರುತಿನಿಂದ ಪ್ರೇರೇಪಿಸಲ್ಪಟ್ಟ ವರ್ತನೆಗಳನ್ನು ನಿಯಂತ್ರಿಸಲು ಸಹಾಯ ಮಾಡುತ್ತದೆ. ಆದ್ದರಿಂದ ಇವು ಮೂರನೆಯವರು ಜಾತಿಯ ಪ್ರಜ್ಞೆ ಮತ್ತು ಆತ್ಮಸಾಕ್ಷಿಯ ಮಧ್ಯೆಪ್ರವೇಶಿಸುವುದಕ್ಕೆ ಸೂಚ್ಯವಾಗಿ ಖಂಡಿಸುತ್ತವೆ."
ಇಂಟರ್ನೆಟ್ ದಾಂಪತ್ಯ ದ್ರೋಹದ ಬಗೆಗಿನ ಸಂಶೋಧನೆಯು ಹೆಚ್ಚುಕಡಿಮೆ ಹೊಸ ಆಸಕ್ತಿಯ ವಿಷಯವಾಗಿದೆ. ಇಂಟರ್ನೆಟ್ ಮೂಲಕದ ಯಾವುದೇ ರೀತಿಯ ಲೈಂಗಿಕ ಮಾತುಕತೆಯನ್ನು ದಾಂಪತ್ಯ ದ್ರೋಹವೆಂದು ಹೇಳಲಾಗುವುದಿಲ್ಲ ಏಕೆಂದರೆ ಇದರಲ್ಲಿ ದೈಹಿಕ ಸಂಪರ್ಕವಿರುವುದಿಲ್ಲ. ಅಲನ್ ಸಾಬಲ್ ಮತ್ತು ನಿಕೋಲಸ್ ಪವರ್ “ದಿ ಫಿಲಾಸಫಿ ಆಫ್ ಸೆಕ್ಸ್” ಪುಸ್ತಕದಲ್ಲಿ ಇಂಟರ್ನೆಟ್, ದಾಂಪತ್ಯ ದ್ರೋಹ ಮತ್ತು ಸಂಸ್ಕೃತಿಯ ಬಗ್ಗೆ ಹೀಗೆಂದು ಪರಾಮರ್ಶಿಸಿದ್ದಾರೆ - “ನಮ್ಮ ಸಂಸ್ಕೃತಿಯಲ್ಲಿರುವ ಪ್ರಮುಖ ವಿವರಣೆಯ ಪ್ರಕಾರ, ಭಿನ್ನಲಿಂಗೀಯ ಸಂಭೋಗವನ್ನು ಲೈಂಗಿಕತೆ ಎನ್ನಲಾಗುತ್ತದೆ, ಅಂದರೆ ಒಬ್ಬ ಪುರುಷ ಮತ್ತು ಮಹಿಳೆ ಒಂದು ರೀತಿಯ ಅನ್ಯೋನ್ಯವಾದ ದೈಹಿಕ ಸಂಪರ್ಕವನ್ನು ಹೊಂದುವುದು ಅಂದರೆ ಗಂಡಿನ ಜನನಾಂಗವನ್ನು ಹೆಣ್ಣಿನ ಜನನಾಂಗದೊಳಗೆ ತೂರಿಸುವುದು. ಇದು ಒಂದು ನಿದರ್ಶನಾತ್ಮಕವಾಗಿದೆ, ಇದು ಇತರ ಕ್ರಿಯೆಗಳನ್ನು ಲೈಂಗಿಕತೆ ಎಂದು ಹೇಳುವ ಬಗ್ಗೆ ಸಾಮಾಜಿಕ ನಿರ್ಣಯಗಳನ್ನು ನೀಡುತ್ತದೆ. ಅದಲ್ಲದೇ ಯಾವ ರೀತಿಯ ಲೈಂಗಿಕತೆಯು ಸಾಮಾನ್ಯವಾದುದು, ಸಹಜವಾದುದು ಮತ್ತು ಉತ್ತಮವಾದುದೆಂಬುದರ ಬಗ್ಗೆ ಅವಲೋಕಿಸುತ್ತದೆ."
ವಯಸ್ಸಾದ ಮಹಿಳೆಯರಲ್ಲಿನ ದಾಂಪತ್ಯ ದ್ರೋಹದ ಪ್ರಮಾಣವು 1991ರಲ್ಲಿದ್ದ 5%ಗಿಂತ 2006ರಲ್ಲಿ 15%ನಷ್ಟಕ್ಕೆ ಮೂರುಪಟ್ಟಾಯಿತು; ಪುರುಷರಲ್ಲಿನ ಈ ಪ್ರಮಾಣವು 20–28% ನಷ್ಟಕ್ಕೆ ಹೆಚ್ಚಾಯಿತು. ಸುಮಾರು 20%ನಷ್ಟು ಕಿರಿಯ ಪುರುಷರು ಮತ್ತು 15%ನಷ್ಟು ಕಿರಿಯ ಮಹಿಳೆಯರು ಅನುಕ್ರಮವಾಗಿ ಸುಮಾರು 15% ಮತ್ತು 12%ನಷ್ಟು ವಂಚನೆಗೆ ಒಳಗಾಗಿದ್ದಾರೆಂದು ಹೇಳಿದ್ದಾರೆ. ಮದುವೆ ಮತ್ತು ಕುಟುಂಬ ಚಿಕಿತ್ಸಕ ಮಿಚಿಗನ್ ಸ್ಟೇಟ್ ಯೂನಿವರ್ಸಿಟಿಯ ಪ್ರಾಧ್ಯಾಪಕ ಆಡ್ರಿಯನ್ ನಿಯಮದ ಪ್ರಕಾರ, ವಿವಾಹೇತರ ದೈಹಿಕ ಸಂಪರ್ಕವು ಯಲ್ಲಿ 25%ನಷ್ಟು ಭಿನ್ನಲಿಂಗೀಯ ಮದುವೆಗಳಲ್ಲಿ ಕಂಡುಬರುತ್ತದೆ ಎಂದು ದಾಂಪತ್ಯ ದ್ರೋಹ ಅಧ್ಯಯನಗಳು ತೋರಿಸಿಕೊಟ್ಟಿವೆ. ಆ ರೀತಿ ಮೋಸ ಮಾಡುವುದು ಹೆಚ್ಚಾಗಲು ಕಾರಣ ಹೆಚ್ಚಿದ ಅವಕಾಶಗಳು ಹಾಗೂ ವಯಸ್ಕರು ಮದುವೆಯಾಗುವುದಕ್ಕಿಂತ ಮೊದಲು ಅನೇಕರೊಂದಿಗೆ ದೈಹಿಕ ಸಂಪರ್ಕ ಹೊಂದುವ ಅಭ್ಯಾಸವನ್ನು ಹೊಂದಿರುವುದು ಎಂದು ಹೆಚ್ಚಿನ ತಜ್ಞರು ನಂಬಿದ್ದಾರೆ.
ಭಾವನಾತ್ಮಕ ದಾಂಪತ್ಯ ದ್ರೋಹವು ಮತ್ತೊಬ್ಬ ವ್ಯಕ್ತಿಯೊಂದಿಗೆ ಭಾವನಾತ್ಮಕ ಸಂಬಂಧ ಹೊಂದಿರುವುದನ್ನು ಸೂಚಿಸುತ್ತದೆ. ಇದು ಸಂಗಾತಿಗೆ ಭಾವಪ್ರಧಾನವಾದ ಪ್ರೀತಿ, ಸಮಯ ಮೊದಲಾದ ಭಾವನಾತ್ಮಕ ಮೂಲಗಳಲ್ಲಿ ಮತ್ತು ಮತ್ತೊಬ್ಬರ ಬಗ್ಗೆ ಹೆಚ್ಚು ಗಮನ ಹರಿಸುವುದರಲ್ಲಿ ತೊಡಗುವಂತೆ ಮಾಡುತ್ತದೆ. ಬಹು-ವ್ಯಕ್ತಿಗಳ ವ್ಯಕ್ತಿತ್ವಗಳೊಂದಿಗಿನ ಸಹಯೋಗವು, ಈ ಅನ್ಯೋನ್ಯ ಸಂಬಂಧದ ಮಟ್ಟವನ್ನು ವೈಯಕ್ತಿಕ ಸಂಬಂಧದಿಂದ ಆನ್‌ಲೈನ್ ಸಂಬಂಧಗಳವರೆಗೆ ವಿಸ್ತರಿಸಿದೆ. ಭಾವನಾತ್ಮಕ ದಾಂಪತ್ಯ ದ್ರೋಹವು ದೈಹಿಕ ದಾಂಪತ್ಯ ದ್ರೋಹಕ್ಕೆ ಹೋಲಿಸಿದರೆ ಅಷ್ಟೇ ನೋವು, ವೇದನೆ ಮತ್ತು ದುಃಖವನ್ನು ಉಂಟುಮಾಡುತ್ತದೆ. ವಿಷಯವನ್ನು ಇನ್ನಷ್ಟು ಕೆಟ್ಟದಾಗಿಸಲು, ಹೆಚ್ಚಿನ ದಾಂಪತ್ಯ ದ್ರೋಹವು ದೈಹಿಕ ಮತ್ತು ಭಾವನಾತ್ಮಕ ನಂಬಿಕೆದ್ರೋಹಗಳೆರಡನ್ನೂ ಒಳಗೊಳ್ಳುತ್ತದೆ. ಹೆಚ್ಚಿನ ಜನರು ಮದುವೆಯಾದ ನಂತರ ತಮ್ಮ ಸಂಗಾತಿಗಿಂತ ಹೆಚ್ಚು ಪ್ರೀತಿಸುವ ಸೂಕ್ತವಾದ ಜೊತೆಗಾರರನ್ನು ಕಂಡುಕೊಳ್ಳುತ್ತಾರೆ ಎಂದು ಹೇಳಲಾಗುತ್ತದೆ.
ಮಾನವ ಶಾಸ್ತ್ರ ವಿಭಾಗದ ಸಂದರ್ಶಕ ಸಂಶೋಧನಾ-ಪ್ರಾಧ್ಯಾಪಕ ಹೆಲೆನ್ ಫಿಶರ್‌ನ ಪ್ರಕಾರ, ವ್ಯಭಿಚಾರಕ್ಕೆ ಅನೇಕ ಮಾನಸಿಕ ಕಾರಣಗಳಿವೆ. ಕೆಲವರು ಮದುವೆಯ ಮೂಲಕ ಕೊರತೆಗಳನ್ನು ನೀಗಿಸಲು, ಲೈಂಗಿಕ ಸಮಸ್ಯೆಗಳನ್ನು ಪರಿಹರಿಸಲು, ಹೆಚ್ಚು ಗಮನ ಸೆಳೆಯಲು, ದ್ವೇಷ ತೀರಿಸಿಕೊಳ್ಳಲು ಬಯಸುತ್ತಾರೆ, ಅಥವಾ ಮದುವೆಯ ಬಗ್ಗೆ ಅತ್ಯುತ್ಸಾಹ ಹೊಂದಿರುತ್ತಾರೆ. ಆದರೆ ಫಿಶರ್‌ನ ಸಂಶೋಧನೆಯ ಆಧಾರದಲ್ಲಿ, ವ್ಯಭಿಚಾರಕ್ಕೆ ಜೈವಿಕ ಕಾರಣಗಳೂ ಇವೆ. “ನಾವು ಎರಡು ಮಿದುಳು ವ್ಯವಸ್ಥೆಗಳನ್ನು ಹೊಂದಿರುತ್ತೇವೆ: ಅವುಗಳಲ್ಲಿ ಒಂದು ಒಲವು ಮತ್ತು ಭಾವನಾತ್ಮಕ ಪ್ರೀತಿಗೆ ಸಂಬಂಧಿಸಿರುತ್ತದೆ. ಮತ್ತೊಂದು ಸಂಪೂರ್ಣವಾಗಿ ಲೈಂಗಿಕ ಒಲುಮೆಗೆ ಸಂಬಂಧಿಸಿರುತ್ತದೆ.” ಕೆಲವೊಮ್ಮೆ ಈ ಎರಡು ಮಿದುಳು ವ್ಯವಸ್ಥೆಗಳು ಉತ್ತಮ ರೀತಿಯಲ್ಲಿ ಸಂಪರ್ಕಿಸಿರುವುದಿಲ್ಲ. ಅದು ವ್ಯಭಿಚಾರಿಗಳಾಗುವಂತೆ ಮಾಡುತ್ತದೆ. ಇದಲ್ಲದೇ ಪ್ರೀತಿ-ವಿಶ್ವಾಸಕ್ಕೆ ಹೆಚ್ಚು ಗಮನ ನೀಡದೇ ಅವರ ಲೈಂಗಿಕ ಒಲುಮೆಯನ್ನು ತೃಪ್ತಿಪಡಿಸುತ್ತದೆ.
ಇಂದು ಒಬ್ಬ ವ್ಯಕ್ತಿಯು ಮದುವೆಯ ಸಂದರ್ಭದಲ್ಲಿ ಪರ್ಯಾಯ ಸಂಬಂಧವೊಂದನ್ನು ಹೊಂದಿರುವ 50–50 ಸಂಭವವಿರುತ್ತದೆ ಎಂದು ಕೆಲವು ಸಂಶೋಧಕರು ಹೇಳುತ್ತಾರೆ; ಇದು ದೈಹಿಕವಲ್ಲದ ಸಂಬಂಧಗಳನ್ನು ಒಳಗೊಳ್ಳುತ್ತದೆ. ಸುಮಾರು 30ರಿಂದ 60%ನಷ್ಟು ವಿವಾಹಿತರು ಅವರ ಮದುವೆಗೆ ಮುಂಚಿನ ಯಾವುದೊದರೊಂದು ಸಂದರ್ಭದಲ್ಲಿ ದಾಂಪತ್ಯ ದ್ರೋಹದಲ್ಲಿ ತೊಡಗಿರುತ್ತಾರೆ ಎಂದು ಅಂದಾಜಿಸಲಾಗಿದೆ. ಕೆಲವು ತಜ್ಞರು (ಉದಾಹರಣೆಗಾಗಿ, 'ಗ್ರೊ ಅಪ್' ಗೋಲ್ಡನೆ ಬುಕ್ಸ್‌ನ ಫ್ರ್ಯಾಂಕ್ ಪಿಟ್‌ಮ್ಯಾನ್) 90%ನಷ್ಟು ಮೊದಲ ಬಾರಿಯ ವಿವಾಹ-ವಿಚ್ಛೇದನಗಳಿಗೆ ದಾಂಪತ್ಯ ದ್ರೋಹವು ಕಾರಣವಾಗಿರುತ್ತದೆ ಎಂಬುದನ್ನು ಪತ್ತೆಹಚ್ಚಿದ್ದಾರೆ. ಕ್ರಿಸ್ಟಿನ ಗಾರ್ಡನ್ 1997ರಲ್ಲಿ ಮಾಡಿದ ಅಧ್ಯಯನವು, “ದಾಂಪತ್ಯ ದ್ರೋಹವನ್ನು ಅನುಭವಿಸುವ ಅರ್ಧಕ್ಕಿಂತಲೂ ಹೆಚ್ಚಿನ ಮದುವೆಗಳು ವಿವಾಹ-ವಿಚ್ಛೇದನದಲ್ಲಿ ಕೊನೆಗೊಳ್ಳುತ್ತವೆ” ಎಂದು ಪತ್ತೆ ಹಚ್ಚಿದೆ.
ಆನೆಟ್ಟ್ ಲಾವ್ಸನ್‌ಳ “ಅಡಲ್ಟರಿ: ಆನ್ ಅನಾಲಿಸಿಸ್ ಆಫ್ ಲವ್ ಆಂಡ್ ಬೆಟ್ರಾಯಲ್”ನಲ್ಲಿ ಆಕೆ ಹೀಗೆಂದು ವಿಚಾರ ಮಾಡುತ್ತಾಳೆ - ಪುರುಷರು ಪರ್ಯಾಯ-ಸಂಬಂಧಗಳನ್ನು ಹೊಂದಿರುವಾಗ, ಅವರು ತಮ್ಮನ್ನು ತಾವು ಖಂಡನೆಗೆ ಒಳಪಡಿಸಲು ಮತ್ತು ಅವಲಂಬಿತರಾಗಲು ಬಯಸುತ್ತಾರೆ. ಅದೇ ಮಹಿಳೆಯರು ಪರ್ಯಾಯ-ಸಂಬಂಧಗಳನ್ನು ಹೊಂದಿರುವಾಗ ಹೆಚ್ಚು ಪ್ರಬಲರಾಗಬೇಕೆಂದು ಮತ್ತು ಸ್ವತಂತ್ರರಾಗಬೇಕೆಂದು ಬಯಸುತ್ತಾರೆ. ಲೂಯಿಸ್ ಡಿಸಾಲ್ವೊ ಹೀಗೆಂದು ವಿಮರ್ಶಿಸಿದ್ದಾಳೆ - “ಪರ್ಯಾಯ-ಸಂಬಂಧಗಳಲ್ಲಿ, ಪುರುಷರು ಮತ್ತು ಮಹಿಳೆಯರಿಬ್ಬರೂ ಸಾಮಾನ್ಯ ಮದುವೆಗೆ ಅವರನ್ನು ಅಡ್ಡಿಪಡಿಸಿದ ಸಂಭಾವ್ಯತೆಗಳಲ್ಲಿ ಜೀವಿಸಲು ಬಯಸುತ್ತಾರೆ; ಮಹಿಳೆಯರು ಸ್ವಾತಂತ್ರ್ಯವನ್ನು ಅರಸುತ್ತಾರೆ; ಅದೇ ಪುರುಷರು ಅನ್ಯೋನ್ಯತೆಯನ್ನು ಹುಡುಕುತ್ತಾರೆ. ಮದುವೆಯು ಈ ವರ್ತನೆಗಳನ್ನು ಸರಿಹೊಂದಿಸಿದರೆ, ಬಹುಶಃ ಏಕಾಂಗಿಯಾಗುವ ಸಂಭವವು ಕಡಿಮೆಯಿರುತ್ತದೆ ಎಂದು ಇದು ಸೂಚಿಸುತ್ತದೆ.”
"ವ್ಯವಹಾರಿಕ ನಡತೆಯು ಬೇರೆಯವರ ವಿಷಯದಲ್ಲಿ ತಲೆಹಾಕುವವರಿಂದ ತಪ್ಪಿಸಿಕೊಳ್ಳುವ ಅವಕಾಶವನ್ನು ಒದಗಿಸುತ್ತದೆ" ಎಂದು ದಾಂಪತ್ಯ ದ್ರೋಹದ ಬಗ್ಗೆ ಅಧ್ಯಯನ ಮಾಡಿದ ರೂತ್ ಹೌಸ್ಟನ್ ಹೇಳುತ್ತಾನೆ, ಈತ ಈಸ್ ಹಿ ಚೀಟಿಂಗ್ ಆನ್ ಯು?
ಪುಸ್ತಕದ ಕರ್ತೃ. 829 ಟೆಲ್‌ಟೇಲ್ ಸೈನ್ಸ್‌ನ ಲೇಖಕನಾಗಿದ್ದಾನೆ. ವಂಚಿಸುವಿಕೆಯು ವಾಸ ಸ್ಥಾನದ ಹತ್ತಿರವಾಗಿಲ್ಲದೆ ಹೊರಗಡೆ ಹೆಚ್ಚಾಗಿ ಚಾಲ್ತಿಯಲ್ಲಿರುತ್ತದೆಂದು ತತ್ವಶಾಸ್ತ್ರಜ್ಞರು ಮತ್ತು ಚಿಕಿತ್ಸಕಶಾಸ್ತ್ರಜ್ಞರು ಹೇಳುತ್ತಾರೆ. ಹೊರಗಿನ ರಹಸ್ಯ ರೊಮಾನ್ಸ್‌ ಜೀವನದ ರಕ್ಷಣೆಯು ಸಂಗಾತಿಗಳಿಂದ ಅಥವಾ ಜೊತೆಗಾರರಿಂದ ದೂರವಿರುತ್ತದೆ. ಪರ್ಯಾಯ-ಸಂಬಂಧಗಳು ಒಂದು-ರಾತ್ರಿ ಇರುವ ಸಂಬಂಧದಿಂದ ಹಿಡಿದು ಅನೇಕ ವರ್ಷಗಳವರೆಗಿನ ಸಂಬಂಧಗಳವರೆಗೂ ವಿಸ್ತರಿಸಿರುತ್ತದೆ. ಅಂತಹ ಸಂಬಂಧವು ಸಾಮಾನ್ಯವಾಗಿ ಸಹೋದ್ಯೋಗಿ, ವ್ಯವಹಾರ ಪಾಲುದಾರ ಅಥವಾ ಮತ್ತೆ ಮತ್ತೆ ಭೇಟಿಯಾಗುವ ಕೆಲವರೊಂದಿಗೆ ಇರುತ್ತದೆ.
ಇತ್ತೀಚೆಗೆ ಬೆಳಕಿಗೆ ಬಂದ ಜನಪ್ರಿಯವಾಗಿರುವ ಇಂಟರ್ನೆಟ್ ಚಾಟ್ ರೂಮ್‌ಗಳು ದಾಂಪತ್ಯ ದ್ರೋಹದ ಮೇಲೆ ಹೆಚ್ಚಿನ ಪರಿಣಾಮ ಉಂಟುಮಾಡಿವೆ. ಮದುವೆಯ ದೃಢತೆಯನ್ನು ಕಾಪಾಡಿಕೊಂಡು, ಹಿಂದೆ ಡೇಟಿಂಗ್ ಮಾಡುವುದು ಮತ್ತು ವ್ಯಕ್ತಿಗಳನ್ನು ಭೇಟಿಯಾಗುವುದು ಅಷ್ಟೊಂದು ಸುಲಭವಾಗಿರಲಿಲ್ಲ. ಚಾಟ್ ರೂಮ್‌ಗಳು ಒಂದು ಸಂದಿಗ್ಧತೆಯನ್ನು ಉಂಟುಮಾಡುತ್ತವೆ ಏಕೆಂದರೆ ಕೆಲವರು ಅವನ್ನು ಕಾಲ್ಪನಿಕ ಮತ್ತು ಭ್ರಮೆಯ ಸ್ಥಳವೆಂದು ಪರಿಗಣಿಸುತ್ತಾರೆ, ಅವು ದೈಹಿಕ ಸಂಪರ್ಕವಿಲ್ಲದೆ ಕೇವಲ ಮಾತುಕತೆಗೆ ಮಾತ್ರ ಅವಕಾಶ ಮಾಡಿಕೊಡುತ್ತವೆ. ಅವು ವಿವಾಹಿತರು ತಪ್ಪಿತಸ್ಥ-ಮನೋಭಾವನೆಯಿಲ್ಲದ ಆಸಕ್ತವಾದುದರಲ್ಲಿ ತೊಡಗಬಹುದಾದ ಒಂದು ಸ್ಥಳವಾಗಿವೆ. ಆದರೂ ಪ್ರತಿಯೊಬ್ಬರು ಭಿನ್ನವಾಗಿ, ನಿಮಯಗಳಿಗೆ ಒಳಪಟ್ಟ ಸಂದಿಗ್ಧ ಕ್ಷೇತ್ರವಾಗಿ ಭಾವಿಸುತ್ತಾರೆ.
ಕಛೇರಿಯಲ್ಲಿನ ರೊಮಾನ್ಸ್‌ಗಳು ಬೆಳೆಯಲು ಮತ್ತೊಂದು ಕಾರಣವೆಂದರೆ ಸಹೋದ್ಯೋಗಿಗಳು ಒಟ್ಟಿಗೆ ಹೆಚ್ಚು ಸಮಯ ಕಳೆಯುವುದು. ಇಂದು ದಂಪತಿಗಳು ಪರಸ್ಪರ ಒಟ್ಟಿಗೆ ಇರುವುದಕ್ಕಿಂತ ಹೆಚ್ಚು ಕಾಲ ಸಹೋದ್ಯೋಗಿಗಳೊಂದಿಗೆ ಇರುತ್ತಾರೆ. ಲೀಸಾ ಮಿಲ್ಲರ್ ಮತ್ತು ಲೊರೈನ್ ಅಲಿ ನ್ಯೂಸ್‌ವೀಕ್‌ನ ಲೇಖನ “ದಿ ನ್ಯೂ ಇನ್ಫಿಡೆಲಿಟಿ”ಯಲ್ಲಿ ಹೀಗೆಂದು ಸೂಚಿಸಿದ್ದಾರೆ - “ಸುಮಾರು ಶೇಕಡಾ 60ರಷ್ಟು ಅಮರಿಕನ್ ಮಹಿಳೆಯರು ಮನೆಯಿಂದ ಹೊರಗೆ ಹೋಗಿ ಕೆಲಸ ಮಾಡುತ್ತಾರೆ. ಈ ಪ್ರಮಾಣವು 1964ರಲ್ಲಿದ್ದ ಶೇಕಡಾ 40ರಷ್ಟಕ್ಕಿಂತ ಹೆಚ್ಚಾಗಿದೆ. ಸಹಜವಾಗಿ ಮಹಿಳೆಯರು ಹೆಚ್ಚು ಜನರನ್ನು ಭೇಟಿಯಾಗುತ್ತಾರೆ. ಅವರು ಹೆಚ್ಚು ಸಭೆಗಳಲ್ಲಿ ಭಾಗವಹಿಸುತ್ತಾರೆ, ಹೆಚ್ಚು ವ್ಯಾವಹಾರಿಕ ಪ್ರವಾಸಗಳಿಗೆ ಹೋಗುತ್ತಾರೆ ಹಾಗೂ ಸಂಭಾವ್ಯವಾಗಿ ಪ್ರೇಮದ-ಚೆಲ್ಲಾಟವಾಡುವ ಚಾಟ್‌ಗಳಲ್ಲಿ ತೊಡಗುತ್ತಾರೆ."
ದಾಂಪತ್ಯ ದ್ರೋಹ ನ್ಯಾಯನಿರ್ವಹಣೆ ಅಧಿಕಾರ ವ್ಯಾಪ್ತಿಗೆ ಒಳಪಟ್ಟ ಪ್ರದೇಶಗಳು
ಕೆಲವು ನ್ಯಾಯನಿರ್ವಹಣೆಗಳಲ್ಲಿ ವಿವಾಹೇತರ ಸಂಬಂಧವು ಅನಿರೀಕ್ಷಿತ ಹಣಕಾಸಿನ ಖರ್ಚುಗಳನ್ನು ಉಂಟುಮಾಡಬಹುದು. ಉದಾಹರಣೆಗಾಗಿ, ಆಸ್ಟ್ರೇಲಿಯಾದಲ್ಲಿ ಎರಡು ಅಥವಾ ಅದಕ್ಕಿಂತ ಹೆಚ್ಚಿನ ವರ್ಷದ ಪರ್ಯಾಯ-ಸಂಬಂಧಗಳನ್ನು ವಸ್ತುತಃ ಸಂಬಂಧವೆಂದು ಪರಿಗಣಿಸಲಾಗುತ್ತದೆ. ವಿವಾಹಿತ ವಂಚಿತರ ವಿರುದ್ಧ ಕೌಟುಂಬಿಕ ನ್ಯಾಯಾಲಯದಲ್ಲಿ ಅವರ ನಿವೃತ್ತಿ ಉಳಿಕೆ, ಆದಾಯ ಮತ್ತು ಆಸ್ತಿಯ ಮೇಲೆ ಹಣಕಾಸಿನ ದೂರುಗಳನ್ನು ದಾಖಲಿಸಲಾಗುತ್ತದೆ. ವಸ್ತುತಃ ಸಂಬಂಧವು ಸಂಗಾತಿಗಳು ಆ ರೀತಿ ಯೋಚಿಸದಿದ್ದರೂ ಕಂಡುಬರುತ್ತದೆ. ಅದು ಎಂದು ಆರಂಭವಾಯಿತು ಅಥವಾ ಕೊನೆಗೊಂಡಿತು ಎಂಬುದನ್ನು ಸಾಕ್ಷ್ಯಾಧಾರದ ಆಧಾರದಲ್ಲಿ ನ್ಯಾಯಾಲಯ ನಿರೂಪಿಸುತ್ತದೆ.
ಇಂಟರ್ನೆಟ್ ಮತ್ತು ತಂತ್ರಜ್ಞಾನದ ಬೆಳವಣಿಗೆಯು ಸಾಮಾನ್ಯವಾಗಿ ಆಧುನಿಕ ಜೋಡಿಗಳಿಗೆ ಹೊಸ ಸವಾಲುಗಳನ್ನು ತಂದೊಡ್ಡಿದೆ. 2003ರ ಗ್ಲೋಬಲ್ ಇಂಟರ್ನೆಟ್ ಸ್ಟ್ಯಾಟಿಸ್ಟಿಕ್ಸ್‌ನ ಪ್ರಕಾರ, ಪ್ರಪಂಚದಾದ್ಯಂತ ಇಂಟರ್ನೆಟ್ ಬಳಕೆದಾರರ ಸಂಖ್ಯೆಯು ಒಂದು ದಶಕದೊಳಗೆ ಅಸಾಧಾರಣ ರೀತಿಯಲ್ಲಿ ಅತಿ ವೇಗವಾಗಿ ಬೆಳೆದಿದೆ, 1995ರಲ್ಲಿ 16 ದಶಲಕ್ಷದಷ್ಟಿದ್ದ ಬಳಕೆದಾರರ ಸಂಖ್ಯೆಯು 2003ರ ಉತ್ತರಾರ್ಧದಲ್ಲಿ ಸರಿಸುಮಾರು 680 ದಶಲಕ್ಷಕ್ಕೆ ಏರಿದೆ. ಅಂತಹ ದಶಲಕ್ಷದಷ್ಟು ಬಳಕೆದಾರರು ಅಪರಿಚಿತರನ್ನು ಭೇಟಿಯಾಗಲು, ಪ್ರೇಮದ ಚೆಲ್ಲಾಟವಾಡಲು ಮತ್ತು ಹೆಚ್ಚಾಗಿ ಲೈಂಗಿಕತೆಯ ಬಗ್ಗೆ ಮಾತಕತೆಯಾಡಲು ಇಂಟರ್ನೆಟ್ಅನ್ನು ಬಳಸುವವರನ್ನು ವಿವಾಹವಾಗಿದ್ದಾರೆ.
“ದಿ ಸ್ಟೇಟ್ ಆಫ್ ಅಫೇರ್ಸ್‌”ನ ಲೇಖಕರ ಪ್ರಕಾರ, ಮದುವೆಯಾಗುವ ಮೂಲಭೂತ ಕಾರಣವೆಂದರೆ ಲೈಂಗಿಕತೆಗಾಗಿ ಜೊತೆಗಾರರನ್ನು ಮಾಡಿಕೊಳ್ಳುವುದನ್ನು ನಿಯಂತ್ರಿಸುವುದಾಗಿದೆ. . ಆದರೆ ಸಮಸ್ಯೆಯಿರುವುದು ಮದುವೆಯು ಲೈಂಗಿಕ ಆಸಕ್ತಿಗಳನ್ನು ನಿಯಂತ್ರಿಸುವುದಿಲ್ಲ ಎಂಬ ನಿಜಸಂಗತಿಯಲ್ಲಿ. ನಮ್ಮ ಸಂಸ್ಕೃತಿ ನೀಡುವ ಸಂದೇಶಗಳು ಮದುವೆಯು ಎಲ್ಲರನ್ನು ತೃಪ್ತಿಪಡಿಸುವುದಿಲ್ಲವೆಂದು ಹೇಳುತ್ತವೆ. ಮಾನವರು ಲೈಂಗಿಕ ಆಸಕ್ತಿಗಳನ್ನು ಹೊಂದುವುದು ಸಹಜವಾಗಿರುತ್ತದೆ, ಆದರೆ ಅವರು ಒಟ್ಟಿಗೆ ಜೀವಿಸುವಾಗ ಮತ್ತು ಮದುವೆಯಾದಾಗ ಅಂತಹ ಭಾವನೆಯನ್ನು ಹೊಂದಲು ಸಾಧ್ಯವಾಗುವುದಿಲ್ಲವೆಂಬ ನಂಬಿಕೆಯಿದೆ.
ಕೆಲಸ ಮಾಡುವ ಕಛೇರಿಯಲ್ಲಿ ವ್ಯಭಿಚಾರದ ಪ್ರವೃತ್ತಿ ತೋರುವ ರೊಮಾನ್ಸ್‌ಗಳು ವ್ಯವಹಾರ ಮತ್ತು ಕೆಲಸದ ಸಂಬಂಧಗಳಿಗೆ ಸಹಾಯಕವಾಗುವುದಿಲ್ಲವೆಂದು ಪರಿಗಣಿಸಲಾಗುತ್ತದೆ. ಆದರೆ ಕಛೇರಿ ರೊಮಾನ್ಸ್‌ಗಳಿಗೆ ಸಂಬಂಧಿಸಿದಂತೆ ಮೇಲಾಧಿಕಾರಿ-ಕೆಳಾಧಿಕಾರಿ ಸಂಬಂಧಗಳನ್ನು ಕಂಪನಿಗಳಲ್ಲಿ ಲಿಖಿತ ನಿಯಮಗಳೊಂದಿಗೆ 90%ನಷ್ಟು ನಿಷೇಧಿಸಲಾಗುತ್ತದೆ. ಕಂಪನಿಗಳು ವ್ಯಭಿಚಾರವನ್ನು ನಿರ್ಬಂಧಿಸುವುದಿಲ್ಲ ಏಕೆಂದರೆ ಅಂತಹ ನಿರ್ಬಂಧಗಳು ವೈವಾಹಿಕ ಸ್ಥಿತಿಯನ್ನು ಆಧರಿಸಿ ತಾರತಮ್ಯ ಮಾಡುವುದನ್ನು ನಿರ್ಬಂಧಿಸುವ ನಿಯಮದೊಂದಿಗೆ ಘರ್ಷಣೆಗೊಳಗಾಗುವ ಸಂಭವವಿರುತ್ತದೆ. ಸೂಕ್ತವಲ್ಲದ ಕಛೇರಿಯ ನಡವಳಿಕೆಯ ಆಧಾರದಲ್ಲಿ ಕೆಲಸದಿಂದ ವಜಾ ಮಾಡಲಾಗುತ್ತದೆ ಅಷ್ಟೇ.
16,000 ವಿಶ್ವವಿದ್ಯಾನಿಲಯದ-ವಿದ್ಯಾರ್ಥಿಗಳ 53 ರಾಷ್ಟ್ರಗಳಲ್ಲಿನ ಒಂದು ಇತ್ತೀಚಿನ ಸಮೀಕ್ಷೆಯಲ್ಲಿ, 20%ನಷ್ಟು ದೀರ್ಘ-ಕಾಲದ ಸಂಬಂಧಗಳು ಒಬ್ಬ ಅಥವಾ ಇಬ್ಬರೂ ಸಂಗಾತಿಗಳು ಮತ್ತೊಬ್ಬರೊಂದಿಗೆ ಪರ್ಯಾಯ-ಸಂಬಂಧ ಹೊಂದಿದ್ದಾಗ ಇದು ಆರಂಭವಾಗುತ್ತವೆ ಎಂದು ಹೇಳಲಾಗಿದೆ. ಸುಮಾರು 30–40%ನಷ್ಟು ಡೇಟಿಂಗ್ ಸಂಬಂಧಗಳು ಹಾಗೂ 18–20%ನಷ್ಟು ಮದುವೆಗಳು ಕನಿಷ್ಠ ಒಂದು ಲೈಂಗಿಕ ದಾಂಪತ್ಯ ದ್ರೋಹದ ಸಂಗತಿಯನ್ನು ಹೊಂದಿರುತ್ತವೆ ಎಂದು ಈ ಅಧ್ಯಯನಗಳು ಸೂಚಿಸುತ್ತವೆ. ವಿವಾಹಿತ ಅಥವಾ ಡೇಟಿಂಗ್ ಸಂಬಂಧದಲ್ಲಿದ್ದಾರೆಯೇ ಎಂಬುದನ್ನು ಲಕ್ಷಿಸದೆ ಮಹಿಳೆಯರಿಗಿಂತ ಹೆಚ್ಚು ಪುರುಷರು ಲೈಂಗಿಕ ಸಂಬಂಧವನ್ನು ಹೊಂದಿರುತ್ತಾರೆ.
ಲೈಂಗಿಕ ದಾಂಪತ್ಯ ದ್ರೋಹವು, ಸಂಗಾತಿಯೆಂದು ಒಪ್ಪಿದವರೊಂದಿಗಲ್ಲದೆ ಬೇರೆಯವರೊಂದಿಗೆ ದೈಹಿಕ ಸಂಪರ್ಕ ಇಟ್ಟುಕೊಳ್ಳುವುದನ್ನು ಸೂಚಿಸುತ್ತದೆ. ವಿವಾಹದಲ್ಲಿನ ಲೈಂಗಿಕ ದಾಂಪತ್ಯ ದ್ರೋಹವನ್ನು ವ್ಯಭಿಚಾರ, ಪ್ರಣಯ ಚೇಷ್ಟೆ ನಡೆಸುವುದು ಅಥವಾ ಪರ್ಯಾಯ ಸಂಬಂಧ ವೆಂದು ಕರೆಯುತ್ತಾರೆ. ವ್ಯಕ್ತಿಗಳ ನಡುವಿನ ಇತರ ಸಂಬಂಧಗಳಲ್ಲಿ ಇದನ್ನು ಮೋಸವೆಂದು ಕರೆಯುತ್ತಾರೆ. ವ್ಯಭಿಚಾರವನ್ನು ನಡೆಸುವ ಮಹಿಳೆಯ ಪತಿಯನ್ನು ಜಾರಾಪತಿ ಎಂದು ಕರೆಯಲಾಗುತ್ತದೆ. ವಂಚನೆ ಮಾಡಿದ ಪುರುಷನ ಪತ್ನಿಯನ್ನು ಕಕ್ವೀನ್ ಎಂದು ಕರೆಯಲಾಗುತ್ತದೆ.
ಮಕ್ಕಳು ಪರ್ಯಾಯ-ಸಂಬಂಧವೊಂದಕ್ಕೆ ಸಾಕ್ಷಿಯಾಗುತ್ತಾರೆ. ಅಲ್ಲದೇ ಮುಂದೆ ಅವರೂ ಸಹ ಅಂತಹ ಸಂಬಂಧವನ್ನು ಹೊಂದುತ್ತಾರೆ ಎಂಬ ವಾದವೂ ಇದೆ. 2–4%ನಷ್ಟು ಪ್ರಾಪ್ತ ಮಕ್ಕಳು ಪರ್ಯಾಯ-ಸಂಬಂಧದಿಂದಾಗಿ ಗರ್ಭ ಧರಿಸುತ್ತಾರೆ. 2005ರ ಪಿತೃಪ್ರಾಯದ ವ್ಯತ್ಯಾಸದ ಅಂತಾರಾಷ್ಟ್ರೀಯವಾಗಿ ಪ್ರಕಟವಾದ ಅಧ್ಯಯನಗಳ ವೈಜ್ಞಾನಿಕ ಅವಲೋಕನವು, ಈ ಸಂಗತಿಗಳಲ್ಲಿ 0.8%ರಿಂದ 30% ನಷ್ಟರ ಶ್ರೇಣಿಯನ್ನು ಕಂಡುಹಿಡಿದಿದೆ. ಪಿತೃಪ್ರಾಯವಲ್ಲದ ಸಂಗತಿಗಳ ವ್ಯಾಪಕವಾಗಿ ಸೂಚಿತವಾದ 10%ನಷ್ಟು ಅಂಕಿಅಂಶವು ಅತಿ ಅಂದಾಜಾಗಿದೆ ಎಂದು ಇದು ಸೂಚಿಸುತ್ತದೆ.
ಮಾನವರು ಸಂಪೂರ್ಣವಾಗಿ ಏಕ-ಸಂಗಾತಿಯಿರುವವರೂ ಅಲ್ಲ ಅಥವಾ ಬಹು-ಸಂಗಾತಿಯಿರುವವರೂ ಅಲ್ಲ ಎಂದು ಮಾನವಶಾಸ್ತ್ರಜ್ಞರು ನಂಬುತ್ತಾರೆ. ಮಾನವಶಾಸ್ತ್ರಜ್ಞ ಬಾಬಿ ಲೊ ಹೀಗೆ ಹೇಳುತ್ತಾನೆ - ನಾವು “ಸ್ವಲ್ಪಮಟ್ಟಿಗೆ ಬಹು-ಸಂಗಾತಿಯಿರುವವರು”; ಆದರೆ ಡಿಬೊರಾಹ್ ಬ್ಲಮ್, ನಾವು “ಅಸ್ಪಷ್ಟವಾಗಿ ಏಕ-ಸಂಗಾತಿಯುಳ್ಳವರಾಗಿದ್ದೇವೆ”. ಅಲ್ಲದೇ ನಾವು ನಮ್ಮ ವಿಕಾಸಾತ್ಮಕ ಪೂರ್ವಜರ ಬಹು-ಸಂಗಾತಿಯ ಅಭ್ಯಾಸದಿಂದ ನಿಧಾನವಾಗಿ ದೂರಸರಿಯುತ್ತಿದ್ದೇವೆ ಎಂದು ನಂಬುತ್ತಾನೆ.
ದಾಂಪತ್ಯ ದ್ರೋಹ ವು ಅನ್ಯೋನ್ಯ ಸಂಬಂಧದ ಪರಸ್ಪರ ಒಪ್ಪಿದ ನಿಯಮಗಳ ಅಥವಾ ಮಿತಿಗಳ ಉಲ್ಲಂಘನೆಯಾಗಿದೆ. ಇದು ಸಂಬಂಧದ ದೃಢವಾದ ಉತ್ತಮ ನಂಬಿಕೆಯ ಒಪ್ಪಂದದಲ್ಲಿ ಬಿರುಕು ಉಂಟಾಗಲು ಅಥವಾ ಸ್ಪಷ್ಟವಾದ ಕೊರತೆಗೆ, ಅಥವಾ ಸಂಬಂಧದ ಪ್ರಾಮಾಣಿಕತೆ ಮತ್ತು ಸ್ವರೂಪವು ನಿರೂಪಿತವಾದ ಪ್ರಮುಖ ಹಂಚಿಕೊಂಡ ಮೌಲ್ಯಗಳ ನಂಬಿಕೆದ್ರೋಹಕ್ಕೆ ಕಾರಣವಾಗುತ್ತದೆ. ಸಾಮಾನ್ಯ ಬಳಕೆಯಲ್ಲಿ, ಇದು ಪತಿ, ಪತ್ನಿ ಅಥವಾ ಪ್ರೇಮಿಗೆ ಲೈಂಗಿಕವಾಗಿ ಅಥವಾ ಲೈಂಗಿಕವಾಗಿಯಲ್ಲದೆ ನಿಷ್ಠೆಯಿಂದ ಇಲ್ಲದೆ ಇರುವುದನ್ನು ವಿವರಿಸುತ್ತದೆ.
ನಿಕಟ ಸಂಬಂಧದಲ್ಲಿ ದಾಂಪತ್ಯ ದ್ರೋಹವು ಹೆಚ್ಚಾಗಿ ಕಂಡುಬರುವ ಎರಡು ಅಂಶಗಳಿವೆ: ದೈಹಿಕ ಅನ್ಯೋನ್ಯತೆ ಮತ್ತು ಭಾವನಾತ್ಮಕ ಅನ್ಯೋನ್ಯತೆ. ದಾಂಪತ್ಯ ದ್ರೋಹವೆಂದರೆ ಕೇವಲ ಸಂಬಂಧವನ್ನು ಮೀರಿದ ದೈಹಿಕ ಸಂಪರ್ಕ ಮಾತ್ರವಲ್ಲ, ಇದು ವಿಶ್ವಾಸ, ನಂಬಿಕೆದ್ರೋಹ, ಮೋಸ ಮತ್ತು ನಿಷ್ಠೆಯಿಲ್ಲದಿರುವಿಕೆಯನ್ನೂ ಒಳಗೊಳ್ಳುತ್ತದೆ. ಸಂಬಂಧವೊಂದರಲ್ಲಿ ದೃಢವಾದ ನಿರೀಕ್ಷೆಗಳನ್ನು ಉಲ್ಲಂಘಿಸಲು ಉದ್ದೇಶಪೂರ್ವಕವಾಗಿ ವಂಚಿಸುವುದರಿಂದ ದಾಂಪತ್ಯ ದ್ರೋಹವು ಹೆಚ್ಚು ನೋವನ್ನುಂಟುಮಾಡುತ್ತದೆ.
ಅಪರಿಚಿತ ಲೈಂಗಿಕತೆಯ ಪರಸ್ಪರ-ಮಾತುಕತೆ - ಇದು ಚಾಟ್ ರೂಮ್‌ಗಳಲ್ಲಿ ಲೈಂಗಿಕತೆಯ ವಿಷಯದ ಬಗ್ಗೆ ಅನಾಮಿಕರೊಂದಿಗೆ ಮಾತುಕತೆ ನಡೆಸಲು ವಿಶೇಷಾಸಕ್ತಿ ಹೊಂದಿರುವವರ ಬಗ್ಗೆ ಸೂಚಿಸುತ್ತದೆ. ವಿವಾಹಿತರಲ್ಲಿ ಅನಾಮಿಕತೆಯ ಸೆಳೆತವು ಹೆಚ್ಚು ಪ್ರಮುಖವಾಗಿರುತ್ತದೆ, ಈ ಮೂಲಕ ಅವರು ತಿಳಿಸದೆ ಅಥವಾ ಬಹಿರಂಗಗೊಳ್ಳದೆ ತಮ್ಮ ಕಲ್ಪನೆಗಳನ್ನು ಮತ್ತು ಇಚ್ಛೆಗಳನ್ನು ವ್ಯಕ್ತಪಡಿಸಲು ಹೆಚ್ಚಿನ ಸುರಕ್ಷತೆಯನ್ನೂ ಪಡೆಯಬಹುದು.
ಮೈಕೆಲ್ . ಫಾರ್ಮಿಕಾನ “ಸೈಕಾಲಿಜಿ ಟುಡೆ” ಬ್ಲಾಗ್‌ನ ಪ್ರಕಾರ, “ಲೈಂಗಿಕತೆ ಮತ್ತು ಭಾವನಾತ್ಮಕತೆ ಮಧ್ಯೆ ಒಂದು ಅನ್ಯೋನ್ಯ ಸಂಬಂಧವಿದೆ. ಪುರುಷರು ಮತ್ತು ಮಹಿಳೆಯರು ಆ ಸಂಬಂಧವನ್ನು ವ್ಯಾಪಕವಾಗಿ ಭಿನ್ನ ಸೂಚನೆಗಳ ಮೂಲಕ ಸಾಧಿಸುತ್ತಾರೆ. ಆ ಭಿನ್ನತೆಗಳು ಸ್ಪಷ್ಟವಾಗಿ ಪ್ರತಿಯೊಂದು ಲಿಂಗದ ದಾಂಪತ್ಯ ದ್ರೋಹದ ಮೇಲೆ ಪರಿಣಾಮ ಬೀರುತ್ತವೆ, ದಾಂಪತ್ಯ ದ್ರೋಹವು ಭಾವನಾತ್ಮಕವಾಗಿರಲಿ ಅಥವಾ ಲೈಂಗಿಕವಾಗಿರಲಿ.”
ಇದಕ್ಕೆ ವಿರುದ್ಧವಾಗಿ ಜಾನ್ ಗಾಟ್‌ಮ್ಯಾನ್ ಮದುವೆಯ ಬಗೆಗಿನ ಅವನ 35 ವರ್ಷಗಳ ಸಂಶೋಧನೆಯಲ್ಲಿ ಹೀಗೆಂದು ವರದಿ ಮಾಡಿದ್ದಾನೆ - "ಕೇವಲ ಶೇಕಡಾ 20ರಷ್ಟು ವಿವಾಹ-ವಿಚ್ಛೇದನಗಳು ಪರ್ಯಾಯ-ಸಂಬಂಧದಿಂದ ಉಂಟಾಗುತ್ತದೆ. ವ್ಯಕ್ತಿಗಳು ನಿಧಾನವಾಗಿ ಪರಸ್ಪರ ದೂರಹೋಗುವುದರಿಂದ ಬಿರುಕು ಉಂಟಾಗಿ ಹೆಚ್ಚಿನ ಮದುವೆಗಳು ಕೊನೆಗೊಳ್ಳುತ್ತವೆ."
ಯುನೈಟೆಡ್ ಕಿಂಗ್ಡಮ್‌ನ ಐವತ್ತು ವಿವಾಹ-ವಿಚ್ಛೇದನ ವಕೀಲರಲ್ಲಿ, 2003ರಲ್ಲಿ ಅವರ ಪ್ರಕರಣಗಳಿಗೆ ಹೆಚ್ಚು ಸಾಮಾನ್ಯ ಕಾರಣಗಳು ಯಾವೆಂದು ಕೇಳಲಾಯಿತು. ವಿವಾಹೇತರ ಸಂಬಂಧಗಳು ಕಾರಣವೆಂದು ಸೂಚಿಸಿದವರಲ್ಲಿ 55%ನಷ್ಟು ಮಂದಿ ಇದಕ್ಕೆ ಸಾಮಾನ್ಯವಾಗಿ ಪತಿ ಕಾರಣವೆಂದು ಹಾಗೂ 45%ನಷ್ಟು ಮಂದಿ ಪತ್ನಿಯರು ಕಾರಣವೆಂದು ಹೇಳಿದರು.